[b]“Əla formadayam” – Azərreyl”in yeni transferi[/b]\n“Əla formadayam” – Azərreyl”in yeni transferi\n“Bir neçə təklif almışdım, amma sonda “Azərreyl”i seçdim”. Apasport.az saytının məlumatına görə, bunu Çernoqoriya millisinin voleybolçusu Tatyana Bokan deyib.\n28 yaşlı voleybolçu karyerasını Azərbaycanda davam etdirəcək. Karyerasına Serbiya və Çernoqoriyanın “Luka Bar” (2004-2006) klubunda başlayan 185 sm boya malik hücumçu “Azərreyl”lə mövsümün sonunadək anlaşıb. Ölkəmizə gəlincə, “Spartak” (Serbiya, 2006-2010), “Friqorsarni” (İtaliya, 2010-2011), “Myulhaus” (2011-2013, 2014-2015), “Kann” (hər ikisi Fransa, 2013-2014) və “Hisamitsu” (Yaponiya, 2015-2016) klublarında forma geyinən Bokan Fransa və Yaponiya çempionluğunu qazanıb.\nÇempionlar Liqasının I turunda Polşanın “Dabrova Qornitsa” klubu ilə oyunda debüt edən Bokan Bakı klubunu seçməsinin səbəbləri açıqlayıb. Onun sözlərinə görə, “Azərreyl”ə gəlməsində komandanın qitənin ən nüfuzlu klub turnirində mübarizə aparması rol oynayıb: “Çünki bu klubun heyətində Çempionlar Liqasında iştirak etmək imkanı qazanacaqdım. Bu yarışda da oynamaq ən böyük arzumlarımdandı”.\nSon mövsümü Yaponiyada keçirən hücumçu mövsümün gedişində müqavilə bağlamasına da aydınlıq gətirib: “2,5 aydan sonra yenidən meydana qayıtdım. Bir az istirahət edib, sevdiklərimə vaxt ayırmaq istəyirdim. Bu üzdən qısa fasilə götürmüşdüm. İndi isə yenidən çalışmaq vaxtı çatıb”.\nÖlkəsinin ən seksual voleybolçularından sayılan Tatyana “Azərreyl”dəki hədəflərindən də danışıb. O bildirib ki, komandanın əsas məqsədi ölkə çempionu titulunu qorumaqdı.\nBokan Bakı haqda da xoş sözlər deyib. O qeyd edib ki, hər səhərini dənizə baxmaqla açır: “Bakı çox böyük və gözəl şəhərdi. Bütün böyük şəhərlərə bənzəyir. Ən əsası isə burada daim dənizin arxasından günəşin necə çıxmasını izləyirəm. Bu mənim çox önəmlidi. Çünki vətəndən uzaqda olduğum vaxt özün üçün nə isə axtarırsan ki, o sənə əlavə güc versin. Mən də bunu dənizdə tapıram”.\nÇernoqoriyalı voleybolçu ölkəmizdə qarşılanmasından da razı qalıb: “Komandada şərait çox yaxşıdı. Qızlar da məni əla qarşıladılar. "Əla formadayam. Belə bir komandada olduğum üçün xoşbəxtəm. Ümid edirəm ki, mövsümün sonunadək burada qalacam”.\nQeyd edək ki, bir gün öncə “Azərreyl”də debüt edən Bokan komandasına 9 xal qazandırıb.


2.5 milyonluq saxta pul əməliyyatı - saxlanılanlardan biri ölüb » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » 2.5 milyonluq saxta pul əməliyyatı - saxlanılanlardan biri ölüb\nBakıda saxta pul satmaqda təqsirləndirilərək həbs edilən şəxs hakim qarşısına çıxarılıb. Məhkəmədə məlum olub ki, bu iş üzrə həbs edilən şəxslərdən biri dünyasını dəyişib.\nMusavat.com xəbər verir ki, Bakı Ağır Cinayətlər Məhkəməsində saxta rus rublu satmaqda ittiham edilən 1967-ci il təvəllüdlü Həsən Ələkbərovun cinayət işi üzrə məhkəmə iclası keçirilib.\nHakim Novruz Kərimovun sədrliyi ilə keçirilən məhkəmə iclasında dövlət ittihamçısı ittiham aktını elan edib.\nİttihamda yazılır ki, Daxili İşlər Nazirliyinin (DİN) Baş Mütəşəkkil Cinayətkarlıqla Mübarizə İdarəsinə Həsən adlı şəxsin paytaxt ərazisində külli miqdarda saxta rus rublunu satmaq istəməsi barədə məlumat daxil olub. Həyata keçirilən təxirəsalınmaz əməliyyat-axtarış tədbiri nəticəsində həmin şəxslər - Bakı şəhər sakini Həsən Ələkbərov və Şirvan Musayev bir milyon saxta rus rublunu 8 min manata satmaq istəyən zaman saxlanılıb. Həmin şəxslərin yaşadığı ünvanlara baxış keçirilən zaman əlavə olaraq digər maddi sübutlar aşkarlanaraq götürülüb.\nEkspertizaya təqdim olunan 500 rublluq banknotlardan ibarət ümumilikdə bir milyon saxta rubl yoxlanılan zaman müəyyənləşib ki, həmin pulların həqiqi əsginaslardan fərqlənməməsi üçün müdafiə nişanları və eskizləri xüsusi üsulla hazırlanıb. Bu səbəbdən ilk baxışdan həmin pulların saxta olmasını müəyyən etmək mümkün deyil.\nElan olunmuş ittihamla Həsən Ələkbərov özünü qətiyyən təqsirli bilməyib. O deyib ki, bu işdə heç bir günahı yoxdur.\nHəsən Ələkbərov söyləyib ki, rus rublunu Nadir adlı tanışından girov olaraq alıb.\nO bildirib ki, Nadir adlı şəxs ondan 10 min dollar borc pul istəyib və deyib ki, bunun qarşılığında ona min dollar da xeyir verəcək.\nHəsən Ələkbərov deyir ki, Nadir ona 2 milyon 500 min rubl (təxminən 60 min dollar) da girov olaraq pul verib.\n"Nadir ticarətlə məşğul idi. Moskvaya mal aparırdı. 10 min dollar pul lazım olduğunu dedi. Mən də torpağını satmışdım və evdə pulum var idi. Nadir mənə dedi ki, 2.5 milyon rus rublu var və pulu dəyişdirə bilmədiyi üçün mənə verir. Sonra Nadir Moskvaya getdi. Uzun müddət keçsə də, pulu qaytarmadı. Mənə on bir min dollar verib, öz pulunu alacaqdı.\nŞirvanla görüşəndə ona rus rublu verdim ki, dəyişsin və mən öz pulunu götürüm. 1 milyon rubla yaxın pul verdim. Sonra Şirvan zəng edib məni görüşə çağırdı. Ora gedəndə polislər məni saxladı".\nHəsən Ələkbərov deyib ki, polis əməkdaşlarının ona təqdim etdiyi pullar Şirvana verdiyi pullar olmayıb:\n"Mənim pullarım deyildi. Həmin pulların saxta olduğunu bilmirdim. Həmin günə qədər də evdə saxlamışdım. Gözləyirdim ki, Nadir pulumu gətirəndə qaytarım".\nMəlum olub ki, Həsən Ələkbərov saxta pulları Nadir adlı şəxsdən 2014-cü ildə alıb.\nHakim H.Ələkbərovdan soruşub ki, niyə bu müddət ərzində həmin puldan istifadə etməyib.\nTəqsirləndirilən Ələkbərovun dediyinə görə, həmin ərəfədə pula ehtiyacı olmayıb.\nHəsən Ələkbərovun dedikləri prokurora inandırıcı gəlməyib. Prokuror deyib ki, heç kim tanımadığı, adının sadəcə Nadir olduğunu bildiyi şəxsə 10 min dollar verməz.\nMəlum olub ki, bu işə görə həbs edilən Şirvan Musayev istintaq dövründə saxlanıldığı müəssisədə dünyasını dəyişib.\nHəsən Ələkbərov deyib ki, Şirvan ölmədən öncə onunla danışa bilib: "Şirvana dedim ki, bu nə işdir? Dedi ki, başına oyun açıblar, döyüblər. Mənə dedi ki, pulları bank əməkdaşına verib. Soruşdum ki, bunu müstəntiqə demisənmi. "Yox" deyəndə artıq vəziyyətin pis olduğunu bildim. Dedim ki, bunu müstəntiqə deməli idin, məni işə salmısan. Bir neçə gün sonra Şirvan öldü".\nHakim Həsən Ələkbərovdan soruşub ki, Şirvanın daha əvvəl saxta pul ittihamına görə həbs edilməsindən, saxta pul çıxarmaq üçün xüsusi aparatının olmasından xəbəri olubmu.\nHəsən Ələkbərov bütün bunlardan məlumatsız olduğunu söyləyib.\nMəhkəmə iclasında polis əməkdaşı Ramil Salmanov da ifadə verib. O, Həsən Ələkbərov və Şirvan Musayevin saxlanılması üçün keçirilən əməliyyatda iştirak edib.\nPolis əməkdaşı deyib ki, Elməddin Ağayev adlı şəxs idarəyə müraciət edərək bildirib ki, Şirvan adlı şəxs ona 970 min rus rublunu 8 min manata satmağı təklif edib.\n"Məlumat əsasında əməliyyat planı qurduq. 8 min manat pulu Elməddin Ağayevə verdik. Onlar "Elmlər Akademiyası" metrostansiyasının yaxınlığında görüş təyin etmişdilər. Biz onları izlədik və pulu verən zaman Şirvan adlı şəxsi saxladıq.\nO etiraf etdi ki, pullar saxtadır. Sualımıza cavab olaraq Şirvan adlı şəxs pulu Həsən Ələkbərovdan aldığını dedi. Onlar arasında görüş olacaqdı. Şirvanla Həsən Ələkbərov görüşəndə onları saxladıq"- deyə polis əməkdaşı bildirib.\nMəhkəmə araşdırması dekabrın 16-da davam etdiriləcək.


İƏT ölkələri dövlət başçılarının sammiti başlayır\n2021, 15 İyun, çərşənbə axşamı, Bakı vaxtı 02:38\nBu gün Türkiyə, İran, Əfqanıstan, Pakistan, Azərbaycan, Qazaxıstan, Qırğızıstan, Tacikistan, Türkmənistan və Özbəkistanın liderləri İstanbulda bir araya gələcək. Burada bu ölkələrin üzv olduğu İqtisadi Əməkdaşlıq Təşkilatının sammiti keçiriləcək.\nTədbirdə Əfqanıstan və Paksitan prezidentləri ilə yanaşı, İran prezidenti Mahmud Əhmədinejad və onun yeni xarici işləri naziri Əli Əkbər Salehi də iştirak edəcək. İran rəsmilərinin ölkənin nüvə problemi ilə bağlı türkiyəli həmkarları ilə görüşəcəyi gözlənilir. İranla 5 böyük dövlətin növbəti danışıqları gələn ay məhz İstanbulda baş tutmalıdır.\nİqtisadi Əməkdaşlıq Təşkilatı 1985-ci ildə İran, Pakistan və Türkiyə tərəfindən yaradılıb. SSRİ dağıldıqdan sonra Azərbaycan, Qazaxıstan, Qırğızıstan, Tacikistan, Türkmənistan və Özbəkistan təşkilata qoşulub. Əfqanıstan da bu təşkilatın üzvüdür.


Sən demə yazı yazarın arxasından boylanmalıymış...Şəxsi mövqelər at oynatmalı, ədəbiyyat, yazı bunların fövqündə başını ikiəlli tutmalıymış...\nYəni son illərin ədəbi prosesləri belə deməyə əsas verir.\nDemək ki, kimin kreslosu varsa, o kreslonu laxlatmaq üçün kim daha çox tənqid yazacaq- buymuş ədəbiyyat...\nSiyasi movqelərin yarışmasıymış ədəbiyyat.\nSözün baha satıldığı, mövqelərin faizə verilməsiymiş ədəbiyyat...\nBir yazımda ədəbiyyatı bir banka şorabaya bənzətmişdim. Yəni şoraba düzgün qoyulmayıbsa, mütləq banka qapağı atacaqdır. Amma indi şorabaya o qədər kimyəvi antioksidantdan zaddan qatırlar ki, ədəbiyyatı da süniləşdiriblər.\nQan Turalı yazıçı Anardan müsahibə alar-almaz “beyin hüceyrələri” fəaliyyə təbaşladı. Hərəsi Turalı bir cür suçladı. Bu bir müsahibə idi. Həm də o müsahibələrdən ki, bir roman qədər təsir imkanına malikdi. Yəni müsahibə almaq da, əlbəttə yaxşı müsahibə almaq da müəyyən qədər istedad, bilik, dünyagörüşü və psixoloji savad tələb edir. Elə bu müsahibəyə yaxşı münasibət bəsləməyən insanların da bu əslində psixoloji durumundan xəbər verir. Günel Mövlüdun bütün yazılarını olmasa da, bəyəndiyim yazıları olub. Amma onun bu müsahibəyə bu cür aqressiyası, vulqar ifadələr işlətməsi ona yaramır və yaraşmır.\nTuralı ədəbiyyata xəyanətdə günahlandırmaq, onun Anarın qəlyanından başının dumanlandığını düşünənlər də oldu.\nDəyərli qələm sahiblərinin bu müsahibəyə belə münasibəti də bəlkə də başa düşüləndi. Çünki illər öncə Qan Turalı da onlar kimi fikirləşirdi. Yəni onlarla eyni səngərdə idi. Amma zaman keçdi, Tural bir körpü missiyasını həyata keçirmək istədi. Bütləri dağıtmaq, stereotipləri qırmaq kimi...\nHəm də bir dərgi redaktoru kimi də Turalı anlamalıydılar.\nTural müsahibədən əvvəl köşəsindəki cümlələrlə sanki mesaj vermişdi- məni ədəbiyyata xəyanətdə günahlandıracaqlar. Yəni bu Tural üçün də asan olmamışdı. Bu mesajın şifrəsi beləydi. Yəni Turalın yerinə kim olsa, bu addımı atacaqdı. Bu “anlaşma” vacib və labüd idi. Güya Anarı, Elçini tənqid edən hansısa köşə nə zamansa kimlərəsə lazım olacaqmı?\nƏksinə gənc nəslin yaşlı nəslə əl verməsi və bu əlin də sıxılması humanistlik deyilmi?\nElə ədəbiyyat özü humanistliyə xidmət etməli deyilmi?\nNə qədər ki qəlbimizdə kin, küdürət var, o ancaq öz içimizi yeyib dağıdacaq.\nƏslində bu müsahibə həm də Anarı tanıtdı, Tural bu müsahibə ilə imicini korlamadı.\nDüzdü, Anarın Limonovla, Sorokinlə bağlı fikirləri ilə mən də razı deyiləm.\nAmma hər bir yazıçının da öz yazıçısı olur. Bizim bədbəxtliyimiz bəlkə də ondadır ki, biz bildiyimizi ən yaxşı hesab edirik.\nSadəcə burda bir nüans var ki- bunu qəbul etməyənlər, bir az eqolarına təslim olsalar, onlar da eyni şeyi edəcəkdilər.\nBu bir ədəbiyyat hadisəsi olmalı, şəxslərin, mövqelərin dartışmasına çevrilməməlidi...\nEqolaşmanın böyüməsi, kvadrata yüksəlməsi ədəbiyyatın məhvi deməkdi...\nZamanla bu da düzələcək...\nSəmimiyyət həmişə qələbə çalır- buna inanın!


İradə AYTEL.”Şirin Xosrovun virtual sevgilisi idi” | Azərbaycan Jurnalistlər Birliyi Sumqayıt şəhər təşkilatının elektron orqanı Azərbaycanın Mədəniyyət və Ədəbiyyat Portalı\nOlmuş hadisədir: evlərinin dəcəl, nazlı-duzlu, gözəl-göyçək qızı olan Almaz heç vaxt inanmazdı ki, gün gələcək könlünü üzünü görmədiyi, tanımadığı birisinə – Arifə verəcək. Bu sevgi həm də Almaz ali təhsilə yiyələnəndən sonra, işlədiyi müddətdə doğulacaq. Bəli, o sevirdi, yalnız səsini eşitdiyi bir nəfəri – Arifi.\nİş saatında işlədiyi idarə, evdə isə ev telefonu ilə əlaqə saxlayar, bir-birindən xəbərdar olardılar. Arif özünü Almaza belə tanıtmışdı: ali təhsillidi, işləyir, subaydı.\nZaman keçir, Almaz evlərinə gələn bütün elçilərə “yox”, – deyərək, üzünü görmədiyi Arifin adamlarının yolunu gözləyirdi. Almazın Arifi görmək arzusu artanda isə Arif ona dəhşətli bir sirr açdı: “Mən yeriyə bilmirəm, ayağımın birini qəzada itirmişəm”. Almaz bu sözdən sarsılsa da, Arifi belə halda da sevəcəyinə və onun sevgisinə Arifin fiziki qüsurunun heç bir xələl gətirməyəcəyinə söz verdi. “Sənin mənəviyyatına bələdəm, təki mənəvi qüsurlu olma, fiziki qüsur qüsur deyil”, – söylədi.\nAlmaz Arifin ev ünvanını bilirdi. Onu da bilirdi ki, Arif yaşlı bir xalası ilə yaşayır. Hətta Arifin xalası bayramlarda, Almazın ad günlərində Arifin adından qıza hədiyyələr gətirir, kəlmə belə etmədən geri dönürdü.\nArifin şirin vədləri, Almazın gözüyolda sevdiyi adamın elçilərinin yolunu gözləməsi düz on bir il davam etdi. Artıq bütün şəhər bilirdi ki, Almazın gözlədiyi var.\nSon günlər Arifdən şübhələnən Almaz gizli yolla onun telefonunun paralel xəttini öz evlərinə çəkdirmişdi. Gələn və gedən zəngləri izləyərək dəhşətli bir hadisənin şahidi oldu: Arif Əslində Arifin xalası adlandırdığı qadın imiş…\nKeçirdiyi stressdən ağır xəstəliyə düşən Almaz gənc ikən vəfat etdi. Amma “Arif”i bağışladı. O, bilirdi ki “Arif” bu neçə illər ərzində ona bu qədər zərbə vursa da, özü də acı çəkib, çünki, “Arif” Almazı həqiqətən sevirdi…\nAlmazın ölümünün bir ili tamamlanmamış, “Arif” də dünyasını dəyişdi….\nBu hadisə mənim gözlərimin qarşısında baş verib – inanılası olmasa belə!\nBir dostum var; altı il virtual olaraq bir qızla münasibətdə olub. Təbii ki, müasir zamanda sosial şəbəkələrdə yazılı görüşmələr, mobil telefonla danışıqlar, gecələr şirin pıçıltılar, virtual sevişmələr bunların hər ikisinin ürəyində böyük bir məhəbbətə çevrilib. Qızın müxtəlif uydurmaları – ürək xəstəsiyəm, atam rəhmətə getdi… və. s. bəhanələr dostumun onunla görüşmək arzusunu əngəlləyirdi. Və altı ildən sonra dostuma məlum oldu ki, bu, əslində gözəl bir qız şəkli altında onunla virtual sevgi yaşayan, fiziki qüsurlu yaxın tanışı imiş… Bu hadisə dostuma ağır zərbə oldu. Və suçunun üstu açılan qız müxtəlif yollarla dostumla əlaqə saxlamağa çalışsa da, dostum onunla münasibətə son qoydu. Bu isə qarşı tərəfin – qadının ciddi aqressiyasına səbəb oldu. Bu altı il müddətində onu gizli sevgi yaşamasına vadar edən isə, qadın kimi qadınlara qoşula bilməməsi (qüsurlar), lakin bu arzuyla yaşaması idi. Təbii ki, o da başadüşüləndir. Qadın bütöv olmayınca ətrafına çox aqressiv olur. Bu aqressiyanı isə yalnız güclü iradəyə malik olanlar içində boğa bilir.\nBundan başqa, virtual tanışlıqların insanı hansı fəsadlarla qarşılaşdırdığının şahidi çox olmuşuq. Sevib ayrılanlar, aldadılanlar, pulunu itirənlər, real həyatdan uzaq düşənlər, intihar edənlər və s… Amma bütün bunlarla yanaşı, mən virtual tanışlığı dəstəkləyirəm. Bəzən üzünü görmədiyin bir insanla virtual olaraq münasibət qurursan, onun iç dünyasına bələd olursan, xasiyyəti, dünyaya baxışı səni o qədər qane edir ki, görüş zamanı onun xarici görünüşü heç bir önəm daşımır. Bu isə, münasibətlərin özülünün daha möhkəm qurulmasına gətirib çixarır. Surət dəyişkən olduğu kimi, ilk görüşdən – surətdən qurulan münasibətlər də dəyişkən olur, əbədi olmur. Əsas olan, hisslərin, duyğuların – Ürəyin bir-birini tamamlamasıdır. Bu barədə şair Elşən Əzimin söylədikləri də maraqlıdır: “Virtual sevgi mümkündür. Əslində bizim dastanlarımızda da, klassiklərimizin əsərlərində də indiki virtual sevgiyə bənzər məqamlar yer alıb. Məsələn: Nizami Gəncəvinin “Xosrov və Şirin” əsərində Xosrov Şirini görməmiş ona vurulur. Şapur Bərdədə olan Şirin haqqında danışır və Xosrovda bu gözəli görmək istəyi yaranır. Şirin də Xosrovun şəkillərini görüb vurulur. Fərhad isə Şirinin pərdə arxasından səsini eşidib vurulur. Və bu sevgilər dünyaca məşhur bir dastanın yaranmasına səbəb olur. Dastanlarımızdakı buta verilməsini də buna bənzətmək olar. Əslində sevgi bu cür yaranmalıdır”.\nMənsə bu qənaətdəyəm ki, virtual münasibətlər, virtual sevgi alqışlanandır, o kəslərdə ki, psixologiyası pozulmuş olmasın, iradəli, məntiqli olsun, addım atanda düşünüb-daşına bilsin, nəhayət ağılla sevə bilsin. İradəli insana real aləm zərbə vura bilməyəcəyi kimi, virtuallıq da təsir etməyəcək!\nPosted on 11 Aprel 2019 by Delphi7. Category: Azərbaycan ədəbiyyatı.\nTanınmış yazıçı Əlisa Nicatın “Gəncəli müdrik” kitabı işıq üzü görüb


Hüseyn Abdullayev: 'Həbsxananın içində həbsxanada saxlayırlar məni...'\n2021, 01 Dekabr, çərşənbə, Bakı vaxtı 03:49\nHəbsdə olan keçmiş deputat Hüseyn Abdullayevin vəkili deyir ki, onun Türkiyədə saxlanıb Azərbaycana təhvil verilməsi qanunsuz olub. Çünki həmin vaxt onun barəsində İnterpol xəttiylə beynəlxalq axtarış qərarı olmayıb. Ona görə də Türkiyənin bu addımından beynəlxalq təşkilatlara, o cümlədən BMT-yə şikayət olunub. Bu barədə sabiq deputatın vəkilləri sentyabrın 24-də H.Abdullayevin məhkəməsində danışıblar.\nProkuror H.Abdullayevə qarşı ittihamların sübuta yetirildiyini deyərək, ona 8 il həbs cəzası istəyib. Ancaq vəkillər razılaşmır, bildirir ki, ortada heç bir sübut yoxdur.\n«İstintaq dövründə sübutlar saxtalaşdırılıb. Hüseyn Abdullayevə digər təqsirləndirilən Pərviz Kazımovun «eşitmişəm» sözüylə ittiham verilib. Bu adam 2001-ci ildən bəri qara metallurgiya biznesiylə məşğul olmayıb, sonradan da ölkədən çıxıb gedib. Şirkətlərin idarəçiliyi onda olmayıb. Ona cinayət yoluyla əldə olunmuş vəsaitləri ölkədən çıxarıb xarici banklarına yerləşdirməklə bağlı ittiham verilib. Amma vəsaitlərin leqallaşdırıldığını təsdiqləyən heç bir sənəd-sübut yoxdur», – vəkillərdən Elnur Vəliyev belə deyib.\n«BMT-yə şikayət göndərmişik»\nSabiq deputat həm də ölkədən çıxışına qadağa qoyulmuş anası Zeynəb Abdullayevanın sərhəddən buraxılması üçün sərhədçilərlə sövdələşməkdə təqsirləndirilir. Vəkil deyir ki, bu da doğru deyil: «Dövlət Sərhəd Xidmətinin əməkdaşları da burada bildirdilər ki, Hüseyn Abdullayevi görməyiblər, telefonla danışmayıblar».\nBaşqa bir vəkil Cavid Rzazadə isə müvəkkilinin Türkiyədə saxlanmasından danışıb. Deyib ki, onu Türkiyədə küçədə gəzdiyi yerdə tutublar, həmin vaxt da beynəlxalq axtarış qərarı olmayıb. Vəkilin sözlərinə görə, onun Türkiyədən Azərbaycana ekstradisiyası ilə bağlı da məhkəmə qərarı olmayıb: «Bütün bu qanunsuzluqlar və uyğunsuzluqlarla bağlı həm Azərbaycanın, həm də Türkiyənin addımlarından BMT-yə şikayət göndərmişik».\nVəkil H.Abdullayevin saxlandığı Bakı İstintaq Təcridxanasında ona qarşı münasibətdən də gileylənib. Deyib ki, onun bütün yazışmaları yoxlanılır, müxtəlif dövlət orqanlarına ünvanladığı məktublar göndərilmir, yox edilir.\nH.Abdullayevin yaxınlarıyla görüş, telefonla danışmaq hüququnun məhdudlaşdırıldığını vurğulayan C.Rzazadənin sözlərinə görə, onun vəkilləri də qanunsuz yoxlamaya məruz qalır:\n«Hər görüşdən sonra vəkillərinin əşyaları və üstləri yoxlanılır. Hüseyn Abdullayevin saxlandığı kamerada Penitensiar Xidmətin iki əməkdaşı olur. 5 kvadratmetrlik kamerada növbəli şəkildə Hüseyn Abdullayevlə birgə qalırlar».\nBu zaman Hüseyn Abdullayev yerindən belə deyib: «Həbsxananın içində həbsxanada saxlayırlar məni...».\nMəhkəmə sentyabrın 26-da davam edəcək.


Barak Obama yeni iqtisadi böhrana səbəb ola biləcək amilləri açıqlayıb – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nBarak Obama yeni iqtisadi böhrana səbəb ola biləcək amilləri açıqlayıb\nABŞ prezidenti Barak Obama “Facebook” sosial şəbəkəsinin Palo-Alto (Kaliforniya) şəhərindəki qərargahında şəbəkə istifadəçilərinin suallarını cavablandırıb. Xəbərinə görə, prezident dövlət xərclərinin həddən artıq azaldılmasının yeni iqtisadi böhrana səbəb ola biləcəyini bəyan edib. “Əgər dövlət aparatının maliyyələşdirilməsi ixtisar etsək, yeni iş yerlərinin açılmasına təkan verən sahələrin maliyyələşdirilməsini azaltsaq, kəsir daha böyük ola bilər və biz yeni iqtisadi böhranla üzləşə bilərik” – deyə B.Obama bildirib.\nABŞ prezidenti həmçinin qeyd edib ki, prezident səlahiyyətləri bitənə qədər büdcə kəsirinin və dövlət borcunun artmasının öhdəsindən gəlmək niyyətindədir: “Mən bu vəzifənin yerinə yetirilməsini öz varisimə saxlamaq niyyətində deyiləm”.\nQeyd edək ki, ABŞ-ın federal büdcəsinin kəsiri cari ilin martında ötən ilin müvafiq dövrü ilə müqayisədə təxminən 3 dəfə artaraq, 65 mlrd. dollardan 188 mlrd. dollara yüksəlib. Artıq 30-cu aydır ki, ABŞ-da büdcə kəsiri qeydə alınır.\n2010-2011-ci maliyyə ilinin bu il martın 31-də başa çatan I yarısında federal büdcənin kəsiri martında ötən ilin müvafiq dövrü ilə müqayisədə 16% artaraq 717 mlrd. dollardan 829 mlrd. dollara qalxıb.


Anti-milli Emine milli tövsiye… - Azadliq Xeber\nAnti-milli Emine milli tövsiye…\nAnti-milli Eminə milli tövsiyə...\n22.06.2015 / 17:27 xeber –\nI Dünya müharibəsində öz ölkəsinin məğlubiyyətinə çalışan yeganə siyasi qüvvə Rusiya imperiyasının bolşevikləri idi. Orduda və arxa cəbhədə təxribatlar törədək minlərlə həmyerlisinin ölümünə səbəb olan bolşeviklər bunu hakimiyyətə gəlməyin yeganə yolu hesab edirdilər. Öz ölkəsinə və xalqına qarşı nifrət və ikrahın ölçü meyarı olsaydı, yəqin ki, meydan.tv adı altında fəaliyyət göstərən qruplaşma və onun anti-milli Emini bolşevikəri belə ötüb keçərdi.\nPsixoanalizin atası hesab olunan Ziqmund Freydin araşdırmaları sübut etmişdir ki, psixoloji kompleksdən irəli gələrək kimdə nə çatışmırsa ondan daha çox danışmağa üstünlük verir. Məsələn pulu olmayan puldan, namusu olmayan namusdan daha çox danışaraq şüaraltı əziyyət çəkdiyi çatışmazlığını kompensasiya etməyə çalışır. Özünə Emin “milli” təxəllüsü götürən və əslində anti-milli fəaliyyətlə məşğul olan bu şəxsən “milliliyi” də daxili kompleksin göstəricisidir.\nEmin anti-millinin qərbdən maliyyələşən meydan.tv-sinin Azərbaycana qarşı qərəzli kampaniyanın iştirakçısı qismində fəaliyyəti yenilik deyildir. Bu günlərdə isə bu mediada bütün sərhədləri keçərək nəyə görəsə Avropa Yenidənqurma və İnkişaf Bankının 2010-cu ilə dair “Life in Transitions” adlı hesabatı təzədən yayıldı. Bu hesabatda guya Avropanın ən qeyri-tolerant ölkələri təsnif olunur və Meydan tv “milli fəxrlə” Azərbaycanın bu sırada Ermənistan, Moldova və Türkiyədən sonra dördüncü yerdə olmasını xatırladır.\nBirincisi, Avropa İnkişaf və Yenidənqurma bankı tərəfindən bu hesabatlar biznes və cəmiyyət arasında olan münasibətləri araşdırmaq baxımdan həyata keçirilir. İkincisi hər hansı ölkədə tolerantlıq məsələlərini qiymətləndirmək üçün Avropa İnkişaf və Yenidənqurma bankı mandata və lazımı nou-hou və təcrübəyə malik deyildir. Yaxşı olar ki, hər kəs öz işi ilə məşğul olsun! Bank da pul saymağını davam etdirsin!\nAvropa Oyunları ərəfəsində və dövründə xarici qruplarla əlbir olaraq, Azərbaycana qarayaxma üçün hər bir mövzuya, o cümlədən qurama şəkildə guya itlərin öldürülməsi məsələsinə belə əl atan bu dairələr Avropa İnkişaf və Yenidənqurma bankının hesabatının yalnız bir hissəsini kontekstəndən çıxararaq, antiAzərbaycan ruhda təqdim etməyə çalışmışlar.\nAzərbaycan xalqının zəngin multikulturalizm ənənələri regionu və Azərbaycanı yalnız maliyyə maraqları prizmasından görən hər hansı bankın hesabatı ilə müəyyən olunmur. Müxtəlif xalqların və dinlərin dinc şəraitində Azərbaycanda birgəyaşayışı əsrlərdən bəri formalaşmış dəyərdir və bu ənənə Azərbaycan xalqının DNT-nin tərkib hissəsidir. Hətta qərblilərin təqdim etdiyi tolerantlıq Azərbaycanda olan vəziyyyəti dolğun təsvir etmək üçün düzgün termin deyildir.\nMüstəmləkəçilik siyasətinin nəticəsi olaraq başqa xalqların nümayəndələrinin Avropaya köçündən sonra meydana gələn bu termin Azərbaycan dilinə dözümlülük kimi tərcümə olunur. Yəni, sənin burada mövcud olmağından məmnun olmasam da, mövcudluğuna dözməyə çalışıram tolerantlığın Avropa üçün xarakterik fəlsəfi mənasını izah edir. Bu siyasətin nəticəsidir ki, milli, dini və mədəni mənsubiyyətlərinə görə milyonlarla insan Avropa cəmiyyətlərində marginallaşmanın qrubanıdırlar. Təsadüfi deyil ki, orta əsr katolok Avropası yəhudi qırğınlarının, gettoların, XX əsr Avropası isə yəhudi soyqırımının vətənidir.\nAzərbaycanda isə etnik, mədəni və dini müxtəliflik birgə və mehriban yanaşı yaşamaq konsepsiyası çərçivəsində müəyyən olunmuşdur. Bu məhdud və seqreqasiya meylli tolerantlıqdan kənar olaraq, cəmiyyət daxilində bərabərhüquqlu münasiətləri ehtiva edir.\nAlmaniya Baş naziri Anjela Merkel və Böyük Britaniya Baş naziri David Kemeron rəsmən Avropada multikulturalizmin iflasa uğradığını bəyan etmişdilər. Son onillik ərzində Avropanın ənənəvi olaraq iddia etdiyi tolerantlıq fəlsəfəsi də iflas həddindədir. Almaniyada xüsusi xidmət orqanlarının arxasında neo-nasist və anti-İslam qüvvələrin dayanması və artıq bir neçə nəsil Almaniyada yaşayan türklərin qətlə yetirilməsi hallarının getdikcə artması vəziyyətin nə dərəcədə acınacaqlı olduğunu göstərən epizodlardır. Qazaxıstandan olan alman miqranta dərhal vətəndaşlıq verildiyi halda, valideynləri belə Almaniyada anadan olan türklərə hələ də vətəndaşlıq verilmir.\nFransa və Böyük Britaniyada isə vəziyyət daha acınacaqlıdır. Milyonlarla insanın marginallaşdırılması və təcrid siyasətinin nəticəsidir ki, bu ölkələrdə gənclər arasında radikalizm meylləri güclənir. Ayrı-seçkiliyin bariz nümunəsi olan hicaba görə cəriməni də tətbiq edən ölkə də Fransadır.\nFransa, Almaniya, Böyük Britaniya və Niderlandda Məhəmməd, Fatima, Əhməd, Əli və ya Səlimin təhsil və peşə keyfiyyətlərinə görə üstün olsa da, Fransua, Veber, Luiza və Jak ilə müqayisədə iş tapmaq və özünü tamhüquqlu vətəndaş kimi hiss etmək hüquqları çox məhduddur.\nDünyanın yeganə monoetnik dövləti olan Ermənistanda isə dözümlülükdən danışmağa heç dəyməz.\nOdur ki, Emin “anti-milli”nin 2010-cu ilə aid bir xəbəri yenidən efirə gətirərək Azərbaycan xalqına qarşı növbəti təxribatı da cəfəngiyyatdır. Amma Emin “anti-milli”yə tövsiyəmiz o olar ki, artıq indidən sığınmaq üçün özünə daha yaxşı bir yer axtarsın. Dünyanın qədim peşə sahəsinin nümayəndəsi kimi Avropa Oyunları ilə əlaqədar Azərbaycana qarşı qarayaxma kampaniyasının uğursuluğundan sonra sifarişçilərinin gözündən düşəcək Emini də sevdiyi Avropada ayri-seçkilik, təcrid və marginallaşma gözləyir.


Prezident: “Müharibənin ilk günündən Pakistan Azərbaycana həmrəylik və dəstək nümayiş etdirdi” - Simurq.Net\n“Əvvəlcə, müharibə zamanı nümayiş etdirilən həmrəyliyə və dəstəyə görə qardaş Pakistana təşəkkürümü ifadə etmək istəyirəm. Torpaqlarımızın azadlığı uğrunda apardığımız müharibə 44 gün çəkdi və Azərbaycanın Ermənistan üzərində qələbəsi ilə başa çatdı. Biz 30 ilə yaxın işğal altında olan ərazilərimizi azad etdik”.\nSimurq.net in məlumatına görə, bunu Prezident İlham Əliyev martın 3-də Pakistan İslam Respublikasının Birləşmiş Qərargah Rəisləri Komitəsinin sədri general Nadim Razanın başçılıq etdiyi nümayəndə heyətini videoformatda qəbul edərkən deyib.\nPrezident bildirib ki, müharibənin ilk günündən Pakistan Azərbaycana həmrəylik və dəstək nümayiş etdirib: “Pakistan Azərbaycanın işğal olunmuş ərazilərindən qoşunların dərhal və qeyd-şərtsiz çıxarılmasını tələb edən BMT Təhlükəsizlik Şurasının qətnamələrinin icrasının tərəfdarı kimi çıxış etdi və Ermənistanın təcavüzünü pislədi. Bu, həqiqi qardaşlıq və dostluğun nümunəsi idi. Yəqin bilirsiniz ki, Azərbaycanda insanlar Pakistan xalqı ilə, ölkənizlə bağlı öz hisslərini nümayiş etdirdilər, müharibə zamanı Pakistan bayraqlarını dalğalandırdılar. Bu, bir daha bizim birlik və qardaşlığımızı nümayiş etdirir”.\nNövbəti xəbər Dövlət başçısı: “Azərbaycan hər zaman Kəşmir daxil olmaqla, bütün digər məsələlərdə Pakistanı dəstəkləyir”\nİsrailin Azərbaycandakı səfriliyi Xocalı soyqırımının 29-cu ildönümü ilə əlaqədar paylaşım edib


Döş İmplantı: Girirsən? - Faydalı məlumatlar - 2022\nDöş İmplantı: Girirsən?\nBu gün hər hansı bir məmə, pul və həkim istəyi ola bilər. Ancaq içəri girmədən əvvəl düşünməyə dəyər.\nPaltarda aerobikadan sonra bu mövzuya aiddir. Zs daha böyük, qurucu istədiyi üçün onu məmə plastikası üçün toplayacağına qərar verdi. K. Röztn, "Nəhb, sənin döşündə nə var?" Kimsə mənim kimi bir sinə çəkmək istəsəydi, çox böyük olacağına görə çox təşəkkür edərdim, buna görə nə qədər tikməyimi xahiş edəcəyimi düşündüm. Bəs sənin ?!\nBir qız sadəcə Zs-i yerə qoyur (Başlar, bunu düzgün edə bilərsənmi?! Və içindəki əşyalar?), Digəri isə razıdır: çox məşq edirlər, pəhriz saxlayır və arıqlayırlar. J. hələ də bir yaşındakı körpəsini əmizdirir, ancaq ana südü ilə böyüdüyü idman braunu götürəndə üz döndərir. Bir sözlə, məlum olur ki, mahiyyət etibarilə hər kəs öz qabiliyyətlərindən daha az və ya çox narahatdır: böyüklər, kiçiklər istəyənlər, kiçiklər, böyüklər və ola bilsin digər formalar.\nDöş dəyişiklikləri ana südü ilə deyil, hamiləlik və doğuşun təsiridir. "Yaxşı bir plastik yara bir az psixoloji haldır" deyir dr. Peter Kelemen, Budapeştdəki Müqəddəs İmre Kourrbaz plastik əməliyyat profil müdirinin müavini. - Döş cərrahiyyəsi ən geniş yayılmış plastik cərrahiyyə növüdür, çünki qadınlar həyat dövrü boyunca bədənləri ilə, döşləri ilə başqa bir əlaqəyə sahibdirlər.\nÇox vaxt problem təkcə mənşəli deyil, həm də uşaqlıq münasibətlərini və münasibətlərindəki problemləri özündə cəmləşdirir. Bundan əlavə, yalnız ideal formanın həqiqətən mükəmməl ola biləcəyini və buna görə xoşbəxt olacağını söyləyən medianın yaratdığı ideal bir şəkil var. Yaxşı bir münasibət vəziyyətində, ümumiyyətlə əməliyyata başlayan kişilər deyil, doğuşdan sonra əvvəlki formasını bərpa etmək istəyən qadınlar olur.\nDöş plastik əməliyyatının bir neçə növü var: azaldılması, genişlənməsi, dikişi və ikisinin birləşməsi. İlk addım hər zaman əməliyyatın olub-olmamasına qərar vermək üçün tibbi məsləhətləşmədir. Düzdü, qadınlar görüşürlərsə, dost olmadan gəlir və mən həqiqətən də problemləri, fikirləri, qorxuları ilə tanış oluram. Bu anda müştərilərimə mümkün hadisələr, risklər və gözlənilən nəticələr barədə məlumat verəcəyəm. Səhhətinizdə, xüsusən də böyük bir məmə olduğunuzda və ya bir xəstə üçün özünüzü etibarsız hiss etməyinizdə bir dəyişiklik axtarmırsınızsa, yenidən yuxuya getməyinizi məsləhət görürəm.\nBir mif nədir?\nMüdaxilələr lazımi müayinələrdən sonra aparılır, çox vaxt ümumi anesteziya altında, növündən asılı olaraq, bir-iki dəfə və ümumiyyətlə xəstəxanada bir gündür. Əməliyyatın yeri bir neçə gündür ağrılı olur, lakin ən gərgin sensasiya meydana gəlir. İki ilə altı həftə arasında xüsusi bir sutyen geyinməlisiniz. Döş bir neçə aydan sonra son formasına çatacaqdır. Yaralar gözəl, anatomik şəkildə sağalsa və xəstə nəticədən məmnun qalsa, cərrahiyyə uğurla nəticələnir.\nƏməliyyatınızdan bir neçə həftə sonra işə başlaya bilərsiniz və altı həftədən sonra məşqlərə başlaya bilərsiniz. Məşq, bədən çəkisinin dəyişməsi, sonrakı hamiləlik, yaş, dəri elastikliyi, fərdi meyl, günəş şüaları, günəş effektləri nəticəsində əldə edilən nəticələrin davamlılığı. Çapıqın keyfiyyəti ilk növbədə xəstənin toxumalarından, yaradan deyil, şəxsin sağalma meylindən asılıdır. Qaşınma fərqli bədən bölgələrində eyni deyil, məsələn, bir boşluq kəsikinin nazik, ən çox xətti yara izi, plastik plastiklə müqayisə olunmur.\nNə vaxt dəyər?\nHamiləlikdən sonrakı bir düzəliş etmək istəyirsinizsə, əmizdirmə bitdikdən bir il sonra qamçılanmağınız məsləhət görülür. Bu vaxta qədər böyüdülmüş vəzi bezi inkişaf edir və istədiyi ağırlığa qayıda bilər. Döş böyüdüsə, forması dəyişir, ancaq sağlamlıq şikayətinə səbəb olmur və hətta bir bra ilə düzəldilə bilərsə, ümumiyyətlə əməliyyat keçirən xəstələr haqqında danışıram. Yıxılırsa və ya azalırsa, tikiş, böyüdülmə və ya hər ikisinin eyni vaxtda tətbiqi baş verə bilər. Ancaq yeni bir hamiləlik vəziyyətində məmə yenidən sərtliyini, tutma və ölçüsünü itirə bilər. Böyüdükdən sonra on beş ildən sonra implantın dəyişdirilməsi tələb oluna bilər və cərrahi yaralar, zəif olsalar da, heç vaxt yox olmaz. Digər tərəfdən, uğurlu bir əməliyyat tez-tez yalnız məmə şəklini dəyişdirmir, həm də şəxsiyyətə müsbət təsir göstərir. dr. Peter Clement.\nThe Kürbazdakı Müqəddəs İmrə pullu müdaxilələrin dəyəri ümumiyyətlə özəl həkimlərin qiymətindən daha aşağıdır. Bəzi hallarda, vərəmə dəstək üçün müraciət etmək mümkündür. Əməliyyat şərtləri oxşardır, istifadə olunan materiallar eynidır. Vərəm əməliyyatı nə vaxt maliyyələşdirir? - Xəstənin problemi bədən quruluşçusu tərəfindən müəyyən edilmiş şərtlərə cavab verərsə, məsələn, məmə çəkisi hər tərəfdəki çəkinin yarısından çox olduqda. - İnkişaf anormallıqları. - Yüksək asimmetriya hallarında (qadınlar çox nadir hallarda eyni döşlərdə, cüzi fərqlə, ölçüləri normaldır!). Əməliyyatın pullu və ya dəstəkli olub-olmaması hər zaman qanunda olan qaydalara əsasən tibbi konsultasiya tərəfindən müəyyən edilir.\n2 tez-tez döş plastikası ilə əlaqəli suallar\nDöş döş riskini artırırmı? Yuxarıda göstərilən əməliyyatlardan heç biri bütün hallarda müayinədən keçirilməmişdir. Təəssüf ki, döş xərçəngi gənc yaşda baş verə biləcək geniş yayılmış bir xəstəlikdir. Döş qaşınması və mamografi implant yerləşdirildikdən sonra da edilə bilər. Bu daha çətindirsə, MRI müayinəsi aparılacaq, çünki əlbəttə ki, post-müayinədən keçməlidir. Əməliyyatdan sonra ana südü ilə qidalandırmaq mümkündürmü? - Dikiş və böyüdülmə məmə bezlərinə təsir etmir. Dikiş zamanı məmə yenidən qurulursa, həyət daha kiçikdir, süd vəzilərinin qalması üçün əmizdirmə qabiliyyətinin itirilməməsi üçün həyət daha kiçikdir. Kiçik cərrahiyyə ilə, bez vəzinizi itirirsiniz və ana südü dəyişə bilər və ya nadir hallarda. Əsasən vəzi altında olan məmə implantları, döş eksizasiyasından keçir, lakin bu, ana südü ilə qidalanmağı istisna etmir. Əksinə, əməliyyat zamanı məmənin daxili fırlanmasını vurğulamaq, ana südü ilə qidalandırmaq üçün əlverişli deyildir.Süd vəzisindəki hamilə qadın Soruşulduqda cavab, xəstənin fərdi vəziyyətindən və nə qədər ödəməli olacağından asılıdır. İnternet forumlarına görə, məmə əməliyyatının dəyəri 500.000 ilə 1,2 milyon HUF arasında dəyişir. Bir həkim və klinika seçməzdən əvvəl interneti yoxladığınızdan əmin olun!\nDöş plastikası ilə bağlı 4 sual\n4 Ana südü haqqında göstərişlər\nCopyright 2022 \_ Döş İmplantı: Girirsən?...


23:27 3 Yanvar 2015\nMilli.Az modern.az-a istinadən xəbər verir ki, Çin təbibləri bildirilər ki, bu cür yanaşma insanın fiziki sağlamlığını daha dəqiq müəyyən edir.\n2. Şərq müdriklərinin belə bir deyimi var: “Yeməyi almaq olar, iştəhanı yox”. Sağlam olmağın əlamətlərindən biri insanın iştəhalı olmasıdır. Sağlam insan süfrə arxasına məmnunluqla, həvəslə keçməlidir. Şərqdə iştəhalı olmaq, qidalanmaq təkcə aclığı aradan qaldırmaq kimi dəyərləndirilmir, o həm də yeni fəaliyyət, yaşamaq istəyi üçün insanın növbəti bir cəhdi kimi qiymətləndirilir.\n3. Şərq müdriklərinin belə bir deyimi də var: “İstənilən yatağı almaq olar, amma yuxunu almaq mümkün deyil”. Çin təbibləri sağlam olmaq üçün ən azı 4-6 saat dərin yuxunun vacibliyini xüsusilə vurğulayırlar. Onların qənaətinə görə sağlam insan üçün 4-6 saat yuxu yetərlidir. Əgər insan sutka ərzində 10-12 saat yatırsa, yaxud səhər tezdən oyananda özünü tam gümrah hiss etmirsə bu artıq sağlamlıqda olan ciddi problemlərə işarədir. Normal, sağlam, dərin yuxu sağlam olmağın əlamətidir.\nSağlam olmağın ƏLAMƏTİ


Bir adam hamının xoşuna gəlməyə bilər. Ancaq ən pis şey unutqanlıqdır. Fuad Abbasovun Rusiya-Türkiyə münasibətlərinin ən kritik anlarında göstərdiyi fədakarlıq, Azərbaycanlı-Çeçen konflikti zamanı atdığı addımlar barış üçün olduqca zəruri idi.\nRusiyada onsuz da dünyagörüşcə və fəaliyyət sferasına görə olduqca dağınıq bir diasporamız mövcuddur. Burada hamının maraqlarını təmin etmək elə də asan məsələ deyil.\nDigər tərəfdən Rusiya Xüsusi Xidmət orqanları üçün azərbaycanlıların aktiv siyasi və mədəni çalışmaları da bir o qədər arzuolunan deyil və belə bir mühitdə kimsə irəli duraraq gücü çatan hansısa işləri görübsə, buna ancaq minnətdarlıqla yanaşmaq lazımdır. Burada Fuad Abbasovun atdığı hansı addımlarda siyasi yanlışlıq, naşılıq və başqa epizodlar da ola bilər.\nLakin bu kimsəyə əsas vermir ki, ona fiziki işgəncə versin, üstəlik də başqa birisi də bu işgəncəyə və ya onun saxlanmasına haqq qazandırsın. Bu haqq qazandıranlar azərbaycanlı olanda, sadəcə ayıb bir davranış kimi qiymətləndirilməlidir.\nAzərbaycan xarici işlər nazirliyi konkret bu fakta görə Rusiya xarici işlər nazirliyinə nota verməlidir.\nBu hadisə digər azərbaycanlıların gözünü qırmaq üçün də düşünələ bilər. Ona görə də indilik bütün ittihamları yığışdırıb Fuadın hüquqlarının müdafiəsi istiqamətində həm peşəkar hüquqi, həm də siyasi addımlar atılmalıdır. Bütün hallarda Azərbaycan dövləti öz vətəndaşının arxasında durmalıdır və Rusiyadakı səfirimiz oranın hüquq-mühafizə orqanlarının rəhbərləri ilə müzakirələr apararaq bu biabırçı davranışı törədənlərin məsuliyyətə cəlb olunması istiqamətində fəal diplomatik addımlar atmalıdır.


Vasili Perov - Vikipediya\nVasili Perov (21 dekabr 1833 [2 yanvar 1834], Tobolsk, Qərbi Sibir general-qubernatorluğu[d] – 29 may [10 iyun] 1882, Kuzminki rayonu[d]) — rus rəssamı.\n2 yanvar 1832(1832-01-02)\nRusiya, Tobolsk vilayəti\n1882(1882-Şablondakı doğum və ya ölüm tarixində texniki yanlışlıq var!-00)\nVasili Perov 1832-ci ilin 2 yanvar tarixində Rusiyanın Tobolsk vilayətində anadan olmuşdur.1882-ci ildə vəfat etmişdir.Perov çox erkən yaşlarında incəsənətə böyük həvəs göstərmişdir. İncəsənətdə ilk ibtidai təhsilini anasından almışdır.\nO, rəssamlıq üzrə təhsilini Moskova heykəltəraşlıq məktəbində və sonralar Stupinin bədii məktəbində davam etdirmişdir. Gənc rəssam olan Perov öz yaradıcılığında incəsənətə böyük sevgi bəsləmiş və öz müəllimlərinin, Şişkinin və Venetsianovun yaradıcılıq ənənələrini davam etdirmişdir. O, incəsənət ilə yanaşı Ədəbiyyatı da sevmiş və onun ən çox sevdiyi yazıçılar sırasında Nekrasovun, Turgenevin və Tolstoyun adını çəkmək olar.\nPerov yaradıcılığında əsasən demokratik realizm ənənələrin davamçısı olmuşdur.O, yaradıcılğına çox erkən başlayır,əsərlərin bəzilərində öz kompazisiyasına görə çox tənqidi və satirik məzmunludur.Perov tənqidi əsrlər və gözəl mənzərə ustası olmaqla yanaşı rus incəsənət tarixində gözəl portretlər müəllifi kimi də daxil olmuşdur.Perovun portret yaradıcılığında əsasən müasirlərini təsvir etmişdir.Təsvir etdiyi müasirlərin portretlərində süjet xətinin dərin ifadəsini tapırıq.Əsasən kəndililərin portretlərini çəkmişdir.Təsvir etdiyi portretlərda kəndli həyatda ağır işi olan insanlardır amma buna baxmayaraq, onlar öz insani ləyaqətlərini saxlamışdır. Hətta kəndlinin pisxoloji durumunu biz Perovun çəkdiyi "Sərgərdanın"(1870, DTQ) portretində görə bilərik.\nPerovun XIX əsrin 70-ci illərində çəkdiyi görkəmli mədəniyyət xadimlərinin portretlərini Kromskoyun və Repinin ən yaxşı işləri ilə müqayisə oluna bilinər. Perovun portretləri son dərəcə sadə və realistikdir; onlar özlüyundə təbiiliyi və rəng qammasının ciddiliyi ilə seçilirlər. Dramaturq "Aleksandr Ostrovskini" (1871, DTQ) sadə paltarda təsvir edir. Həkim "V.V.Bezansonovun" (1869, DTQ), şair "Apollon Maikovun" (1872, DTQ), yazıçı "Ivan Turgenevin" (1872, DTQ) və leksikoqraf "Vladimir Dalın" (1872, DTQ) portretləri fövqəladəliyi ilə seçilirlər.\nPerovun portert yaradıcılığının ən gözəl portretlərindən biri şübhəsiz, "Fyodor Dostoyevskinin" (1872, DTQ) təsvir olunduğu əsərdir. O, bu əsərdə belini bir az əymiş halda və dizlərini bir-birini üstunə qoymuş vəziyyətdə təsvir olunmuşdur, dizlərinin ətarfında sıxılan böyük əlləri onun çox əziyyət çəkdiyini göstərirdi. Yazıçının başı onun yüksək intellektual, iti, tünd gözləri ilə xüsusilə həssas, arıq, solğun üzu çox gözəl çəkilmişdir. Portretin ekspressivliyində bozumtul qəhvəyi rənglərindən istifadə edilməsi, onun qalstukunda qırmızı rənglərini azaldır Bu cür gözəl portretin müəllifi tək Perov deyil, Kromskoyunda yaratdığı portretdə onunla eyni sırada gedir.\nPerovun portretləri bəziləri tənqidi və satirikdir. Pervon portret yaradıcılğı çox zəgindir və rus portet xəzinəsinə onun bir-birindən gözəl portretlərin daxil olması rus incəsənətini daha da rəngarəng edir. Onun yaratdığı portretlər sırasına "Nikolai Rezanov" (1868), "Nikolai Lanin", (1869, Litva-Riqa muzeyi), "Aleksey Savrasov" (TDQ), "Nikolai Kasatkin" (1876,TDQ) "Vladimir Brovskiy (TDQ) və digələrini göstərmək olar.\nMənbə — "https://az.wikipedia.org/w/index.php?title=Vasili_Perov&oldid=4847218"\nLast edited on 22 avqust 2019, at 12:19


2022, 28 Yanvar, Cümə, Bakı vaxtı 00:52\nAzadlıqRadiosunun əməkdaşı xəbər verir ki, ailə üzvləri ilə yanaşı, jurnalistlər, yazıçılar, şairlər də dəfn mərasimində iştirak ediblər.\nBu haqda AzadlıqRadiosuna onun yaxınları məlumat verib.\nHazırda mərhumun cənazəsi Hacı Əjdər bəy məscidində yuyulub kəfənə tutulur. O, günorta saatlarında evindən götürüləcək.\nRafiq Tağı İranla bağlı yazdığı yazılara görə hücuma məruz qaldığını güman elədiyini bildirmişdi. İran səfirliyi isə bu iddiaları “əsassız” elan etmişdi”.\nSəhiyyə Nazirliyinin Tibbi Ekspertiza və Patoloji Anatomiya Birliyinin baş direktoru Şakir Musayev deyib ki, bıçaq zərbəsi Rafiq Tağının qarın boşluğunda dalağı və mədəaltı vəzinin quytuğunun zədələndiyinə görə, yazıçının vəziyyəti ağırlaşıb. Buna görə də Rafiq Tağı vəfat edib.\nYazıçı vəziyyətini stabil-ağır kimi qiymətləndirib. Özünə hər hansı təhlükə hiss etmədiyini deyib.\nKlinik Tibbi Mərkəzdə olan AzadlıqRadiosunun əməkdaşı bildirir ki, yazıçı günorta təqribən 15.15 radələrində vəfat edib. Özünü pis hiss edən yazıçı reanimasiyaya aparılıb. Qardaşının sözlərinə görə reanimasiya şöbəsinə çatanda Rafiq Tağı vəfat etmişdi.\nNoyabrın 23-də Klinik Tibbi Mərkəzdə müalicə olunan yazıçı Rafiq Tağı vəfat edib. Bu barədə məlumatı yazıçının dostları və qohumları AzadlıqRadiosuna deyib.\nYazıçı Rafiq Tağının dəfn mərasimi\nYazıçı Rafiq Tağının bıçaqlanaraq öldürülməsi Azərbaycan ədəbiyyatında senzuraya səbəb ola bilərmi?


Düşünən Dəli (3. hissə) » Qadınla.Com - Qadınlar Birİncidir!\nTarix: 1-12-2014, 23:00\nXoşbəxt görsənmək, bir qadın üçün ən gözəl makyaj tipidir..\nBu səbəbdəndir ki, qadınlar onları güldürə biləcək bir bəyə ehtiyac duyarlar..\nKişi döysün deyə deyil,\n-xanımını qorusun deyə güclü yaradılmışdır..\n- Bir gün yenə də görüşə biləcəyikmi..?\n- Söz verirəm..\n- Söz vermə, mən inanıram..\nDüz deyiblər yaxşı oğul ataya qardaş yerindədir...\nHəmişə ilk mesajı mən yazıram..\nhətta günah onda olsa belə..\nçünki onu sevirəm..\nəgər o ağlayırsa, mənim haqlı olmağımln nə mənası var..?!\nKeçmiş sevgilisinə darıxdı və unutmaq üçün başqa qadınlara sarıldı..\nQadın onunçün darıxdı, düşünmədən onun yoxluğuna sarıldı..\nYanağımdakı qəmzədən xəbərin yoxmuş..\n-Heç güldürmədin ki, üzümü..\nGedirsən get, Amma bu eşqin boynuna şər atma..\nƏl ələ tutmağımızı yadına sal..\nBarmaqlar iç içə, tər su kimi ovuclardan axır..\nƏl-ələ gəzməyimizi yadına sal (xatırla),\nSanki bütün dünya çönüb birdən bizə baxır..\n"Səni görmək istəyirdim qısacası,\ninsan görməklə belə bəzi şeylərin ağrılarına dayana bilir,xəyal qurmağa davam edə bilir..\nSən başa düşməzsən bunları əlbəttə ki,\nBaşa düşmək üçün insanın bəzi əksik tərəfləri olmalıdır.."\nOksigeni bilmirəm amma qoxun şərt...\n10% insan yaşayır..\nQalanları isə sadəcə mövcuddur..!\nAyrıldıqdan sonra "Dost kimi qalaq" sözü işlənir əksər hallar da.\nBu bir tip nəyə oxşayır bilirsinizmi dostlar.?\n-Adam öldü..basdırmayağ amma elə də qalsın sözünə...\nSən mənim xəstəliyimsən...\nMüalicəsi olduğunu bilsəmdə imtina edərdim sağalmaqdan...\nVə bilirəm tapacağıq bir yer..\nDaha yaxşı yer və xəyalın bir parçası\nBunun bütünlüklə sənin istədiyini söylə\nSənin və mənim üçün...\nGörəsən neçə ayrılıq səhnəsinin baş qəhramanı olmaq lazımdı, son bölümə çatmaq üçün?\nKeçmişlə yaşamaq olmur. Amma keçmişdə yaşamağa əngəldi bəzən. Ya hansısa mahnıda gizlənir, ya hansısa fotoşəkildə. Və üstəlik birinin gülümsəməsinə, gözlərinə aşiq olmusunuzsa, keçmiş olsun... Sarılmaq istəyibdə, sarıla bilmədinizsə bu da ayrı bir dərddir. Həyat çox həyasızdır yoldaşlar çox...\nƏslində bayramlar daha səmimi olur insanlar. Ard-arda gələn mesajlar, xoş sözlər, aylarla adi "salam" sözünü beləyazmayanların mesajları... Və hər şey Bayram bitənə qədərdir sadəcə... loading... 60


"Sübut etdik ki, onların əfsanələri, mifləri hamısı boş şeydir" » Gunpress.az\nTarix: 24-11-2020 12:24\nGÜNpress.az xəbər verir ki, bunu noyabrın 23-də işğaldan azad edilmiş Ağdam şəhərində səfərdə olan Azərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyev deyib.\n"Əgər mənim sözümə qulaq assaydı, indi belə rəzil durumda olmazdı. Tam qətiyyətlə deyə bilərəm, biz işğal olunmuş torpaqlarımızı onsuz da azad edəcəkdik. Ancaq düşmən hesab edirdi ki, ona kimsə kömək edəcək. Hesab edirdi ki, onun bütün havadarları gəlib onun yerinə bizimlə vuruşacaq. Səhv etdi, böyük səhv etdi. Füzuli, Cəbrayıl, Hadrut, Zəngilan, Qubadlı, Şuşa, Suqovuşan, Xocavənd rayonunun böyük hissəsi döyüş meydanında işğaldan azad olunandan sonra düşmən diz çökdü və bu gün diz üstədir. Biz düşmənin belini qırdıq, biz şanlı Qələbə qazandıq. Biz bütün dünyaya sübut etdik ki, onların əfsanələri, onların mifləri hamısı boş şeydir. On mindən çox fərari var Ermənistan ordusunda və daha da çox olacaqdı. Əgər biz Ağdama planlaşdırdığımız əməliyyatı həyata keçirsəydik, bax, burada minlərlə erməni hərbçisi ya fərari olacaqdı, ya da məhv olacaqdı. Biz göstərdik ki, döyüşkən xalq Azərbaycan xalqıdır. Biz göstərdik ki, heç vaxt bu işğalla barışmayacağıq. Açsınlar baxsınlar mənim çıxışlarıma, mən son 17 il ərzində bəlkə də min dəfə demişəm, biz bu işğalla barışmayacağıq. Hesab edirdilər ki, bizim torpaqlarımızı işğal altında əbədi saxlayacaqlar. Çünki bu qədər xərc qoyan, burada, Füzulidə, Cəbrayılda bu qədər istehkam quranlar onu da istəyirdilər. Cəbrayıl rayonunun Soltanlı kəndi uğrunda bir neçə gün şiddətli döyüşlər gedirdi. Orada elə istehkamlar qurmuşdular ki, bəlkə də heç dünyada belə istehkamlar olmayıb. Nə üçün? Çıxmaq istəmirdilər. Hesab edirdilər ki, orada əbədi oturacaqlar. Erməniləşdirmək istəyirdilər", - dövlət başçısı vurğulayıb.\n15 yaşlı qız lüt şəkli ilə şantaj edildi - AZƏRBAYCANDA\n“İlham Əliyev 29 ölkəyə yardım edib. Bu da milyonlarla insan deməkdir”


Mixail Priboçiy “Kaspersky” şirkətinin Rusiya, MDB və Baltikyanı ölkələr üzrə direktoru təyin olunub | Frame.az\nMixail Priboçiy “Kaspersky” şirkətinin Rusiya, MDB və Baltikyanı ölkələr üzrə direktoru təyin olunub\n09/04/2020 aquaviridis\t0 Comments\n“Kaspersky” şirkəti bildirir ki, 2020-ci ilin aprel ayından etibarən şirkətin Rusiya, MDB və Baltikyanı ölkələr üzrə direktoru vəzifəsinə Mixail Priboçiy təyin olunub. O, bu vəzifədə 12 il şirkətinin Rusiya bürosuna rəhbərlik edən Sergey Zemkovu əvəz edəcək.\nMixailin prioritet vəzifələri «Kaspersky» şirkətinin xidmət sahəsində, B2B və xSP seqmentlərində mövqelərini möhkəmləndirmək, eləcə də, xarici ölkələrdə şirkətin bazar payını artırmaqdan ibarət olacaq.\n“Rusiya və qlobal səviyyədə informasiya təhlükəsizliyi həllərinin aparıcı istehsalçısı olan “Kaspersky” komandasının bir hissəsi olmaqdan qürur duyuram. Əsas missiyası təhlükəsiz dünya qurmaq olan şirkətimizin mümkün qədər uğur qazanması üçün gücümü və biliklərimi əsirgəməyəcəyəm”, – bunu Mixail Priboçiy deyib.\nSon on il ərzində Mixail qlobal İT servis distribyutoru olan “Axoft” şirkətinin baş direktoru vəzifəsini icra edib. Onun rəhbərliyi altında “Axoft”, Rusiya bazarında kibertəhlükəsizliyə dair proqram təminatı və həllərinin satışı üzrə lider oldu, layihələrin paylanması sahəsində lider mövqe tutdu və iki il ardıcıl olaraq “Kaspersky” şirkətinin korporativ məhsulların inkişafı və satışı baxımından ən yaxşı tərəfdaşı oldu.\n“Komandamıza yeni güclü oyunçunu salamlamaqdan məmnunam. Mixail bazarda çoxdan tanınıb, əsl peşəkardır. Əminəm ki, onun zəngin idarəetmə təcrübəsi, həmçinin şirkətin daxili proseslərinə yeni baxışı və bazarla ünsiyyəti “Kaspersky” şirkətinə yeni inkişaf nöqtələrini tapmağa imkan verəcək”, – bunu Sergey Zemkov deyib.\nSergey Zemkov “Kaspersky” şirkətində baş direktorun Rusiyada perspektivli layihələr üzrə müşaviri vəzifəsində fəaliyyətini davam etdirəcək. Yeni vəzifəsində o, “KasperskyOS” əməliyyat sisteminə əsaslanan immun həllərinin yaradılması, tərəfdaş ekosisteminin yaradılması və şirkətin innovativ rəqəmsal həllərinin kommersiyalaşdırılması üçün istiqamətlərin və layihələrin inkişafına diqqət yetirəcək.\n“Sergey komanda üçün yüksək standartlar tətbiq edib və şirkətin işinə böyük töhfə verib. Estafeti qəbul etməkdən və Sergeylə yeni sahədə işləməkdən şad oldum”, – bunu da Mixail Priboçiy dedi.\n← Azercell NNTV tətbiqi ilə dünyanın ən çox baxılan televiziya kanalarını təqdim edir!\nFormula 1 Azərbaycan Qran Prisinin könüllüləri və əməkdaşları “Könüllü Qonşu” aksiyasına qoşulublar →\nBakı-Dubay təyyarə uçuşları bərpa olunur\n19/02/2021 aquaviridis\t0\nSəyyar ASAN xidmət Bakıda 4 ünvanda\n02/08/2019 02/08/2019 aquaviridis\t0\nChopard butikində “Happy Hearts” kolleksiyasının təqdimatı\n29/09/2016 09/10/2017 aquaviridis\t0


Tehran sammiti: mühüm geosiyasi aspektlər | Newtimes.az – Analitik-informasiya portalı\nBakı, 14 noyabr 2017 – Newtimes.az\nİranın paytaxtında Azərbaycan, Rusiya və İran dövlət başçılarının görüşünün keçirilməsinə ekspertlərin marağı böyük olub. Orada müzakirə olunan məsələlərin regional və qlobal inteqrasiyaya ciddi yardım edəcəyi qənaəti vardır. Müxtəlif kontekstlərdə təhlil edilən görüşün tarixi əhəmiyyətini də vurğulamaq lazımdır. Bu müzakirələr Azərbaycanın təklif etdiyi üçtərəfli əməkdaşlıq formatı çərçivəsində baş tutub. Birinci zirvə görüşü Bakıda keçirilmişdi. Tehran sammiti ikinci addımdır. Gələn il prezidentlər Rusiyada görüşməyi qərara alıblar. Bu prosesin davamlı olması proqnozlaşdırılır. Çünki müzakirələrdə əhəmiyyəti olan geosiyasi, iqtisadi, ekoloji, mədəni, enerji, təhlükəsizlik problemləri ilə bağlı fikir mübadiləsi aparılır və müəyyən qərarlar qəbul edilir. Onların reallaşması istiqamətində də konkret addımlar atılır. Azərbaycanın maraqları baxımından da bu prosesin əhəmiyyəti çoxdur. Biz məsələnin həmin kontekstdə başlıca geosiyasi məqamları üzərində dayanmaq istərdik.\nBakı təşəbbüsü: Tehrana aparan yol\nAzərbaycanın yeni əməkdaşlıq formatlarının təşəbbüskarı olduğu yüksək səviyyələrdə qəbul edilmiş faktdır. Keçən il Bakıda Rusiya, İran və Azərbaycan dövlət başçılarının həmin çərçivədə apardıqları müzakirələr regional əlaqələrin inkişafında vacib mərhələ kimi qiymətləndirilib. Ekspertlər rəsmi Bakının bu istiqamətdə əhəmiyyətli addım atdığını yekdilliklə vurğulayıblar. Yenə də üç dövlət başçısının – Azərbaycan, Rusiya və İran prezidentlərinin Tehrandakı görüşü Bakının təklif etdiyi əməkdaşlıq formatının çox səmərəli olduğunu təsdiqləyib. Məsələ heç də görüşlərin sayında deyil. Bu formatın sanbalı müzakirə olunan məsələlərin geosiyasi miqyası, alınan qərarların əhəmiyyəti və onların tam olaraq yerinə yetirilməsi ilə bağlıdır.\nTehran sammitinə bu prizmadan baxanda onun regional əməkdaşlıq və təhlükəsizliyin təmini istiqamətində irəliyə doğru atılmış bir addım olduğunu qəbul etmək gərəkdir. Rusiya, Azərbaycan və İran ekspert dairələrinin də verdikləri qiymət bu ruhdadır. Maraqlıdır ki, Avropa KİV-i də Tehran müzakirələrinə yer verib. Onlar bu prosesin bütövlükdə təhlükəsizlik və əməkdaşlığa ciddi töhfə verdiyi qənaətindədirlər. Görüşün başlıca məqamlarının təhlili həmin tezisin doğruluğunu sübut edir.\nTehrandakı çıxışında Azərbaycan Prezidenti İlham Əliyev bu əməkdaşlıq formatının təməlində dayanan və təbii olan əsas məqamı vurğulayıb. Dövlət başçısı deyib: "Azərbaycan dünyada yeganə ölkədir ki, onun həm İran, həm də Rusiya ilə sərhədləri var. Ölkələrimizin coğrafi vəziyyəti əməkdaşlığımızın önəmli amilidir. Xalqlarımızın tarixi əlaqələri isə üç ölkə arasında tərəfdaşlığın möhkəm təməlini təşkil edir" (bax: Tehranda Azərbaycan, İran və Rusiya dövlət başçılarının üçtərəfli Zirvə görüşü keçirilib / AZƏRTAC, 1 noyabr 2017).\nDövlət başçısı bunun beynəlxalq geosiyasi miqyasda əsası olduğunu da dolğun və lakonik ifadə edib. Fikirlərinə davam edən İlham Əliyev bildirib ki, "Azərbaycan İran və Rusiya ilə beynəlxalq təşkilatlar çərçivəsində uğurlu əməkdaşlıq həyata keçirir. İranla İslam Əməkdaşlıq Təşkilatı, İqtisadi Əməkdaşlıq Təşkilatı (EKO), Rusiya ilə MDB, ATƏT, Qara Dəniz İqtisadi Əməkdaşlıq Təşkilatı çərçivəsində birgə fəaliyyətimizi qeyd etmək istərdim. Biz BMT çərçivəsində də fəal əməkdaşlıq edirik" (bax: əvvəlki mənbəyə).\nBu cümlələrdə üçtərəfli əməkdaşlıq formatının məzmun və məramını gözəl ifadə edən məqamlar mövcuddur. Konkret deyilsə, söhbət ondan gedir ki, Azərbaycan Rusiya və İranla ilk növbədə beynəlxalq hüququn prinsiplərini rəhbər tutaraq əməkdaşlıq edir. Onun təsdiqlərindən biri də hər iki ölkə ilə müxtəlif beynəlxalq təşkilatlardakı əməkdaşlıqdır. Bu, Azərbaycanın hər iki böyük dövlətlə yalnız müstəqil, suveren və xeyirxah ölkə kimi əlaqələr qurduğunun nümayişidir. Azərbaycan regional miqyasda müstəqil oyunçudur, o, atdığı addımlarda hər şeydən öncə milli maraqları əsas götürür.\nBu fikirlərdə yuxarıda vurğulanan məqamlardan əlavə üçtərəfli əməkdaşlıq formatının mərkəzi faktorunun təbii olaraq Azərbaycan olduğu dəqiqlik və incəliklə vurğulanıb. Dövlət başçısı onun iki aspektini xüsusi olaraq önə çəkib. Birincisi, Azərbaycan dövlət kimi Rusiya və İranla sərhədi olan yeganə ölkədir. Regionda bu cür əlverişli siyasi-coğrafi mövqeyi olan ikinci dövlət yoxdur. O cümlədən Ermənistan və Gürcüstan bu mövqedə deyillər. Deməli, Azərbaycanın müstəqil dövlət kimi regionun iki nəhəng gücü – Rusiya və İranın uzunmüddətli əməkdaşlığına ciddi töhfə verə biləcək ölkədir. Bu səbəbdən həm Moskvanın həm də Tehranın Bakı ilə səmərəli əməkdaşlıq etməyə marağı vardır.\nÜçtərəfli əməkdaşlığın geosiyasi aspekti: Azərbaycan mərkəzi rol oynayır\nOnu deməliyik ki, həmin fakt kifayət qədər ciddi geosiyasi məzmuna malikdir. Çünki müasir qlobal proseslərdən aydın görünür ki, Rusiya və İran kimi böyük dövlətlərin əməkdaşlığı onların təhlükəsizliyi üçün böyük önəm daşıyır. Əgər bu tam miqyasda baş tutmazsa, Moskva və Tehranın özü çətin duruma düşər. Azərbaycanla əməkdaşlığa olan böyük ehtiyacın mühüm aspektini həmin özəllik təşkil edir.\nYeri gəlmişkən, İran və Ermənistanda bəzi ekspertlər məsələnin bu tərəfini qəsdən arxa plana çəkmək istəyirlər. Rusiya KİV-də bir iranlı ekspert Azərbaycanı ikinci dərəcəli tərəfdaş qismində və əsas olaraq İranla Rusiyanın əməkdaşlığından tam asılı bir tərəfdaş kimi təqdim etməyə çalışıb. Tehran Universitetinin dekanı Seyid Məhəmməd Mərəndi hesab edir ki, "... Azərbaycan İranla Rusiya arasında ticarətin daha səmərəli olması aspektində vacib ölkədir..." (bax: Встреча трёх президентов: на пути к более тесному сотрудничеству / "Валдай", 3 noyabr 2017). Məsələyə bu cür baxış birtərəflidir. Çünki üçtərəfli əməkdaşlıq formatı yalnız iqtisadi sfera ilə məhdudlaşmır və həm də burada bütün tərəflər bərabərhüquqludurlar, onların əməkdaşlığı qarşılıqlı faydalılıq prinsipinə əsaslanır. Bu səbəbdən Azərbaycanı İranla Rusiyanın iqtisadi əməkdaşlığına xidmət edən tərəf kimi göstərmək ciddi yanlışlıqdır.\nTəxminən eyni mövqe erməni və onlara yaxın ekspert dairələrində müşahidə edilir. Məsələn, Stanislav Tarasov yazır ki, "Azərbaycan-Rusiya-İran üçlüyündə zəif həlqə Azərbaycandır" (bax: Станислав Тарасов. В триумвирате Азербайджан-Иран-Россия слабым звеном является Баку / "Regnum", 31 oktyabr 2017).\nBu cür birtərəfli və qərəzli qiymətləndirmənin səbəblərini başa düşürük. Elə dairələr var ki, Azərbaycanın geosiyasi nüfuzunun yüksəlməsindən ciddi narahatdırlar, onlar Bakının təşəbbüslərinə kölgə salmağa çalışırlar. Reallıq isə ondan ibarətdir ki, məhz Azərbaycan Rusiya və İranı regional məsələlərdə bir araya gətirə bilən konkret əməkdaşlıq formatını irəli sürüb. Bakı bu əməkdaşlığın tam mənası ilə bərabərhüquqlu və vacib bir tərəfini təşkil edir. Əgər Bakı kənara çəkilsə, onda Mərəndi və Tarasovun "arqumentləri" də havada qalmış olacaq. Bakının geniş manevr imkanlarının olduğu hamıya məlumdur.\nƏslində, Rusiya ekspert dairələri Tehran görüşünü daha obyektiv analiz edirlər. Onlar bütövlükdə Azərbaycanın regionda oynadığı əhəmiyyətli rolu açıq yazırlar. Bu bağlılıqda mütəxəssislər Şimal-Cənub nəqliyyat dəhlizinin işə salınması məsələsini önə çəkirlər. Bu layihə sözün həqiqi mənasında böyük geosiyasi təsiri olan faktordur. Məsələ ondan ibarətdir ki, həmin dəhliz vasitəsilə Hindistandan başlayıb Mərkəzi Asiyadan keçən ticari marşrut İran-Azərbaycan-Rusiya xətti ilə məhsulları Avropaya çatdırmağa imkan yaradır. Artıq bunun ilk sınağı keçirilib – Hindistandan yüklənən mallar Sankt-Peterburqa çatdırılıb. Tehran sammitində də dövlət başçıları bu məqama xüsusi diqqət yetiriblər. Şimal-Cənub dəhlizinin işə salınmasının qlobal miqyasda əməkdaşlığa yeni təkan verəcəyi vurğulanıb.\nAzərbaycan bu prosesdə kifayət qədər fəal rol oynayır. Bakı Astaradan İran ərazisinə qədər dəmir yolu çəkir. İran tərəfdə də 14 hektar ərazini uzunmüddətli icarəyə götürərək, orada da dəmir yolu xətti çəkir. Yəni Azərbaycan, əslində, Şimal-Cənub dəhlizinin Rusiya və İranla olan sərhəd hissəsində aparıcı rol oynayır. Şimal tərəfdə Xaçmaz istiqamətində gömrüyə qədər olan hissədə avtomobil yolunun tikintisinin son mərhələsidir. O hissə yüksək səviyyədə inşa edilib. Cənubda isə vurğuladığımız kimi, hətta İran ərazisində tikinti işləri apara bilirsə, Azərbaycan bu layihənin əhəmiyyətli iştirakçısıdır.\nBütün bunları nəzərə alaraq rusiyalı ekspert Konstantin Truevtsev yazır: "Aydındır ki, strateji qazancı bütün iştirakçı ölkələr əldə edir. Sonra isə bu, layihəyə İndoneziya, Malayziya və Cənub-Şərqi Asiyanın başqa ölkələrinin qoşulması perspektivini açır. Bu dəhliz Çinin "Böyük İpək Yolu" layihəsində iştirak etməyən ölkələr üçün əlavə imkanlar açır. Rusiya, Azərbaycan və İran üçün o, yalnız birbaşa iqtisadi qazanc vəd etmir, həm də əlavə rəqabət üstünlükləri gətirir" (bax: Константин Труевцев. Россия-Азербайджан-Иран: контуры трёхсторонней стратегии / "Валдай", 2 noyabr 2017).\nŞimal-Cənub dəhlizi qlobal kontekstdə: marşrutlar Bakıda kəsişir\nVurğulanan fikirlərdə Şimal-Cənub dəhlizinin geosiyasi əhəmiyyəti üç aspektdə ifadə olunub. Birinci aspekt Uzaq Şərqdən tutmuş Avropaya qədər çoxlu sayda ölkənin bu layihədən faydalanmaq imkanının olması ilə bağlıdır. Həmin mənada dəhliz, əslində, qlobal əməkdaşlığın müasir nümunələrindən biridir. İkinci aspekt "Yeni İpək Yolu" layihəsindən kənarda qalan ölkələrin birgə əməkdaşlığı üçün şans yaranması ilə əlaqəlidir. Bura kifayət qədər ölkə daxildir. Məsələyə bu reallıq müstəvisində baxdıqda Şimal-Cənub dəhlizi layihəsində açar dövlətin Azərbaycan olduğunu görürük. Bu tezisin əsaslı sübutu vardır.\nAzərbaycan "Yeni İpək Yolu" layihəsinin aktiv və əsas iştirakçılarından biridir. Onun ərazisindən Şərq-Qərb dəhlizi keçir. Azərbaycan həm də bu kimi proyektlərin işləyə biləcəyi infrastruktura malikdir. Misal: Bakı-Tbilisi-Ceyhan, Bakı-Tbilisi-Ərzurum, Bakı-Tbilisi-Qars, Bakı-Tbilisi-Supsa, TAP, TANAP! Bu layihələrin hər biri qlobal əməkdaşlığı təmin edə biləcək müasir infrastruktur şəbəkəsinin mövcudluğu deməkdir. İkinci elə bir ölkə yoxdur ki, bu səviyyədə müxtəlif marşrutları özündə birləşdirsin. Deməli, Azərbaycan 60-dan çox ölkənin əsas iştirakçısı olduğu nəhəng qlobal bir layihənin Cənubi Qafqazda açar ölkəsidir!\nİndi məsələyə Şimal-Cənub dəhlizi çərçivəsində Azərbaycanın rolu kontekstində baxaq. Ekspertlər vurğulayırlar ki, "Yeni İpək Yolu" layihəsindən kənarda qalan onlarla ölkə bu proyektdən istifadə edə bilər. Və həmin marşrutun Cənubi Qafqazdakı hissəsi tam olaraq Azərbaycandan keçir. Onda məhz Azərbaycan müasir dövrün iki nəhəng əməkdaşlıq layihəsinin kəsişdiyi məkandır! Hər iki layihənin Bakıya ehtiyacı var. İkinci belə bir rol oynaya biləcək ölkə varmı? Yoxdur! Deməli, rusiyalı ekspertin vurğuladığı məqam əhəmiyyətli geosiyasi mənası olan faktorlarla sıx əlaqəlidir. Azərbaycanın "əlavə rəqabət üstünlüyünə" sahib olması tezisi arxasında duran məqamlardan biri bundan ibarətdir. Bu, üçüncü aspekti ifadə edir.\nTehran sammitinin geosiyasi əhəmiyyətini ifadə edən digər faktor Rusiya-Azərbaycan-İran enerji körpüsünün yaranması ilə bağlıdır. Bu məsələni gündəmə Moskva gətirib və Bakı ona aktiv dəstək verir. Burada üç Xəzəryanı ölkənin enerji sisteminin birləşdirilməsindən söhbət gedir. İndi Rusiya, Azərbaycan və İran arasında elektrik enerjisi sisteminin birləşdirilməsi prosesi aparılır. Sərhəd bölgələrində qarşılıqlı enerji mübadiləsi mövcuddur. Bu prosesin inkişaf etdirilməsi gözləniləndir.\nHəmin bağlılıqda Tehran görüşündə, ümumiyyətlə, üç dövlətin karbohidrogen ehtiyatlarından istifadə məsələsində koordinasiyalı, qarşılıqlı məsləhətləşmə və bir-birinin maraqlarını gözləmə kontekstində imkanların müzakirəsi ekspertlərin diqqətini çəkib. Onlar haqlı olaraq vurğulayırlar ki, məsələnin bu tərəfi mürəkkəbdir və çoxlu sayda faktorlardan asılıdır. Lakin Rusiya-OPEK əlaqələri təcrübəsi göstərir ki, bir sıra punktlarda ortaq mövqe nümayiş etdirmək olar. Tərəflər hesab edirlər ki, aradan qaldırıla bilməyəcək problemlər yoxdur. Hətta prosesləri rəqabətlilik müstəvisindən strateji tərəfdaşlıq mövqeyinə keçirmək şansı üzərində düşünmək olar (bax: əvvəlki mənbəyə). Çox maraqlı yanaşmadır və regionun geosiyasi reallıqlarına uyğundur.\nAzərbaycan tərəfdən hər hansı bir maneənin ola biləcəyini düşünmürük. Lakin bu istiqamətdə konkret nəticələrin yalnız Ermənistanın təcavüzünün nəticələri aradan qaldırıldıqdan sonra mümkün ola biləcəyini proqnozlaşdırırıq. Çünki Rusiya və İran Azərbaycanın ərazi bütövlüyünü bərpa etməkdə real yardım göstərməsələr, enerji sahəsi kimi strateji bir məsələdə əməkdaşlıqdan söhbət gedə bilməz. Deməli, Moskva və Tehranın çox arzuladığı bu məsələ onların regional siyasətlərinə ciddi düzəliş etmələrinə bağlıdır. Sözdə Azərbaycanı dost, qardaş, ortaq tarixi olan ölkə saymaq mərhələsi arxada qaldı. İndi real olaraq ədalətli mövqe tutmaq zamanıdır!\nTehran müzakirələrində yer almış Xəzərin statusu məsələsi də bu kontekstdə kifayət qədər aktual problem olaraq qalır. Hər üç dövlət başçısı həmin aspektə diqqət yetiriblər. Xüsusilə Rusiya və İran prezidentləri bu məqamı vurğulayıblar. Onların marağı aydındır. Xəzərin enerji ehtiyatlarından beynəlxalq layihələr çərçivəsində istifadədə Azərbaycan liderdir. Həm konkret əməkdaşlıq müqavilələri, həm daşınma marşrutu, həm də axtarış-kəşfiyyat işlərində Bakı geniş surətdə dünyanın nəhəng enerji şirkətləri ilə uğurlu əməkdaşlıq edir. Bu yaxınlarda Azərbaycan 2050-ci ilə qədər enerji sahəsində əməkdaşlığı nəzərdə tutan saziş imzaladı. Orada Rusiya və İranın iştirakı yoxdur. Ancaq bu, Azərbaycanın deyil, Moskva və Tehranın seçimidir.\nEyni zamanda, Azərbaycan TAP, TANAP, "Cənub Qaz Dəhlizi" kimi layihələri reallaşdırmaqla Xəzərin əhəmiyyətli beynəlxalq marşrut məkanına çevrilməsinə ciddi töhfə verməkdədir. Görünür, bu kimi məqamlar Rusiya və İranı bir az fəallaşdırıb. Onlar Xəzərin geosiyasi-hüquqi statusu məsələsini gündəmdə saxlamaqla müəyyən məqsədlər güdürlər. Bakı dəfələrlə bəyan edib ki, problemin ədalətli həllinə hazırdır. Tehranda da Rusiya və İran prezidentlərinin tez-tez "Xəzəryanı ölkələr" ifadəsini işlətməsini başa düşmək olar.\nTerrorla mübarizə: Moskva və Tehran Bakının yanındadırlarmı?\nBu məsələ həm də ekspertlərin vurğuladığı bir faktorla sıx bağlıdır. Biz Rusiya-Azərbaycan-İran əməkdaşlığının iqtisadi sferadan siyasi müstəviyə transformasiyası imkanlarını nəzərdə tuturuq. Bu məsələnin tərəfləri çoxdur: təhlükəsizlik, müdafiə məsələləri, terrorla mübarizə, narkoticarətə qarşı birgə mübarizə, ekoloji vəziyyət və s. Hər üç dövlət üçün xarici siyasətin diversifikasiyası istiqamətində əlavə imkanlar meydana çıxır. Hazırda bu çərçivədə iki məsələnin önəminin daha çox olduğunu ekspertlər vurğulayırlar. Onlardan birincisi Ermənistanın terroru dəstəkləməsinə olan münasibət, ikincisi isə Suriyadakı vəziyyətdir.\nAzərbaycan üçün təbii ki, erməni terroru daha önəmlidir. Maraqlıdır ki, Tehranda Rusiya və İran Suriyada İŞİD-i tam darmadağın edənə qədər əməkdaşlıqdan bəhs ediblər, lakin Ermənistanla bağlı bir kəlmə də olsun KİV-ə məlumat verilməyib. Yəni strateji tərəfdaş olan Azərbaycanın terrorla bağlı ən ağrılı məsələsinə belə münasibəti ədalətli və normal saymaq olarmı? Təbii ki, olmaz! Həm də Suriyadakı hadisələrə belə aktiv müdaxilə fonunda bu, nonsens təsiri bağışlayır! Hesab edirik ki, Moskva və Tehran bu ziddiyyəti ciddi surətdə nəzərə almalıdırlar.\nOnu deyək ki, erməni terroru başqa faktorlarla yanaşı, İŞİD-lə mübarizə aspektində də təhlükəsini özündə saxlayır. Çünki İŞİD Qafqaza doğru hərəkət etsə, onun buradakı müttəfiqi mütləq erməni terrorçuları olacaq. Onlar açıq, yaxud gizli şəkildə müxtəlif təxribatlar törətməklə işidçilərə dəstək verəcəklər ki, vəziyyət qeyri-müəyyən olsun. Belə şəraitdə ermənilər işğalçılıqlarını davam etdirə bilirlər.\nBunlar onu göstərir ki, Tehran sammiti terrorla mübarizədə Rusiya və İranın zəif tərəflərini bir daha nümayiş etdirdi. Onlar da Qərb dövlətləri kimi terrorun bütün formalarına qarşı eyni dərəcədə obyektiv ola bilmirlər. Nəticədə, ciddi iqtisadi, enerji və nəqliyyat əməkdaşlığına malik olduğu Azərbaycanın ərazi bütövlüyünün bərpa edilməsinə heç bir real töhfə vermirlər. Bu, heç kimin gözündən qaçmır.\nBütün bunlar Rusiya-İran-Azərbaycan əməkdaşlığının geosiyasi perspektivləri haqqında hansı nəticələri çıxarmağa imkan verir? Öncə qeyd edək ki, bütövlükdə bu, səmərəli bir əməkdaşlıq formatıdır. Regional səviyyədə gərginliyin azaldılmasında və inteqrativ tendensiyanın güclənməsində onun əhəmiyyəti böyükdür. Artıq təsdiq olunur ki, bu üçtərəfli əməkdaşlığın regional miqyasla yanaşı qlobal səviyyədə də ciddi surətdə müsbət təsiri vardır. Bura iqtisadi, ticari və nəqliyyat sferaları ilə bərabər geosiyasi-təhlükəsizlik aspektləri də daxildir.\nEyni zamanda, Tehran sammiti bir daha Azərbaycanın haqlı tələblərinə əməl edilməsi zərurətini nümayiş etdirdi. Konkret olaraq, Ermənistan-Azərbaycan, Dağlıq Qarabağ münaqişəsinin ədalətli həllinin zamanı yetişib, hətta gecikmə vardır. ATƏT-in Minsk qrupunun vasitəçiliyi ilə bu problemi aradan qaldırmaq imkanı çox az görünür. Lakin regionun böyük dövlətləri birləşib, münaqişəni həll edə bilərlər. Bunun üçün təcavüzkarı yerində oturtmaq kifayətdir. Məsələ ondan ibarətdir ki, bu, baş verməsə Şimal-Cənub dəhlizinin uzun müddət işləməsi mümkün deyildir. Çünki Ermənistanın təcavüzü davam etdikcə regionda təhdidlər qalır və vəziyyət istənilən an nəzarətdən kənara çıxa bilər. Bütün bunlara görə, ola bilsin ki, növbəti Moskva sammitinə qədər regionda fərqli vəziyyət formalaşsın.


Belarus prezidenti Masallıdan olan müharibə veteranını təbrik edib - 16 Февраля 2015 - APA-nın Cənub bürosu\nГлавная » 2015 » Февраль » 16 » Belarus prezidenti Masallıdan olan müharibə veteranını təbrik edib\nBelarus prezidenti Masallıdan olan müharibə veteranını təbrik edib\nMasallı. Ağəddin Babayev –APA. Belarus prezidenti Aleksandr Lukaşenko respublikanın alman-faşist işğalından azad olunmasının 70 illiyi münasibətilə Masallıdan olan keçmiş döyüşçü, II Dünya müharibəsinin veteranı Atabala Hacıyevə təbrik məktubu göndərib.\nMasallı Rayon İcra Hakimiyyəti aparatından APA-nın cənub bürosuna verilən məlumata görə, A. Hacıyev 1924-ci ildə rayonun Binə Xocavar kəndində anadan olub.\nII Dünya müharibəsində Taqanroqdan Berlinə qədər şərəfli döyüş yolu keçib. Belarus, Polşa, Moldova, Berlin və Reyxstaqın alınmasında yaxından iştirak edən keçmiş rabitəçi döyüşdə göstərdiyi igidliyə və şücaətə görə müxtəlif orden və medallarla təltif olunub.\nBelarus prezidentinin soydaşımıza ünvanladığı təbrik məktubunda deyilir: “Hörmətli Atabala Həzi oğlu Hacıyev! Belarus Respublikasının alman-faşist işğalından azad olunmasının 70 illiyi və Belarus Respublikasının Müstəqillik Günü (Respublıka Günü) münasibətilə səmimi təbrikimi qəbul edin. Böyük Vətən Müharibəsi belarus xalqının tarixi yaddaşına qəhrəmanlıq səhifəsi kimi əbədi həkk olunub. 70 il tarixi baxımdan bir andır, lakin insanlıq baxımından bütöv bir həyatdır. Ötən illərdə müharibə dəhşətlərini görməyən belarusların neçə nəsli doğulub və böyüyüb. Bu böyük xoşbəxtlik üçün biz Sizə, o vaxt Vətənimizin müstəqilliyini qoruyan hər kəsə borcluyuq”.\n“Təsadüfi deyil ki, faşist işğalından azad olunduğumuz böyük gün suveren Belarusda əsas milli bayrama – Müstəqillik Gününə çevrilib. Qələbədə və ölkənin müharibədən sonrakı dirçəlişində göstərdiyiniz şücaətə görə Sizin qarşınızda baş əyir və səmimi təşəkkürümüzü bildiririk. Sizə möhkəm cansağlığı, tükənməz enerji, ruh yüksəkliyi, rifah halı və uzun ömür arzu edirəm!”.\nПросмотров: 163 | Добавил: apacenub | Рейтинг: 0.0/0


Ananaslı toyuqlu salatı resepti » DADLI.Az - Dadlı Reseptlər, Tort Reseptləri, Asan Yemek Reseptleri\nAnanaslı toyuqlu salatı resepti\nReseptin məlumatları Baxış sayı: 8010\nTarix : 22.03.2017, 22:00\nKonservləşdirilmiş ananas 300 q\nŞampinyon 200 q\nToyuq əti 300 q\nQoz 150 q\nXama 300 q\n1. Kartof və yumurtanı bişirin, soyudun və qabığını soyun.\n2. Soğanı incə doğrayın və kərə yağında qızardın. Qabığı soyulmuş və doğranmış şampinyonları nazik doğrayıb, soğana əlavə edin. Qarışdırın və tam bişənədək odda saxlayın, sonda zövqə görə duzlya bilərsiniz.\n3. Toyuq ətini duzlu suda qaynadın və soyudun. Soyumuş əti didin və ya nazik doğrayın.\n4. Konservləşdirilmiş ananasın suyunu süzün. Kartof və yumurtanı rəndələyin.\n5. Böyük boşqabda salatı lay lay yığın, ardıcıllıq belə olmalıdır - ananas, kartof, toyuq ətinin yarısı, göbələk, toyuq əti, pendir və sonda yumurta. Bütün laylara zövqə görə xama ilə sürtün və azca duzlayın. Salatın üzərini bütov qoz ləpəsi ilə və göy soğanla bəzəyin.\nEtiketlər: Kartof, soyudun, yumurtanı, doğrayın, pendir, nazik, toyuq, sonda, Toyuq, zövqə, Konservləşdirilmiş, ananas, yığın, salatı, ardıcıllıq, kartof, olmalıdır, boşqabda, suyunu, ananasın\nSakura budağı salatı resepti - FOTO RESEPT\nİlk qar salatı resepti


EUvsDisinfo - EU NEIGHBOURS east\nEUvsDisinfo mövcud Rusiya-Ukrayna münaqişəsi haqqında yeddi ən çox yayılmış mifi ifşa edib\nRusiya ilə Ukrayna arasındakı mövcud gərginliyi işıqlandıran Kreml mediası Ukraynanın Rusiyaya məxsus olduğunu və yaranmış gərginlikdə NATO-nu, Qərbi və Ukraynanı günahlandırır. Rusiya tərəfindən yayılan bu yeni dezinformasiya dalğasını diqqətdə …\nCOVID-19 virusuna qarşı peyvənd haqqında bütün lazımi məlumatlar\nPeyvənd olunmağın hansı faydaları var? COVID-19 virusuna qarşı olan bütün peyvəndlər təhlükəsizdir? Aİ və ÜST peyvəndləmə işinə necə kömək edir? COVID-19 virusuna qarşı peyvəndlər uzunmüddətli müdafiə təmin edəcəkmi? Bütün bunlar nə vaxt sona çat…\nHər il mayın 3-ü Dünya Mətbuat Azadlığı Günü kimi qeyd olunur. Dünya Mətbuat Azadlığı Günü Azərbaycanda da fəal dəstəklənir. Bu il Mətbuat Azadlığı Günü “Məlumat cəmiyyətə bir fayda olaraq” şüarı altında qeyd olunur. Dünya Mətbuat Azadlığ…


Azərbaycanlı jurnalistlərdən BMT nümayəndəsinə sərt etiraz - QALMAQAL, FOTOLAR - Azinforum.az İnformasiya Portalı\nAna səhifə / Köşə Yazarları / Azərbaycanlı jurnalistlərdən BMT nümayəndəsinə sərt etiraz – QALMAQAL, FOTOLAR\nAzərbaycanlı jurnalistlərdən BMT nümayəndəsinə sərt etiraz – QALMAQAL, FOTOLAR\nÖlkəmizdə səfərdə olan BMT-nin xüsusi məruzəçisi Mişel Forst bu gün Azərbaycandakı insan hüquqları üzrə araşdırmalarının ilkin nəticələrini və tövsiyələrini açıqlayıb.\nÖlkə.Az saytının məlumatına görə, Mişel Forst Azərbaycana səfərinin nəticələrinə həsr olunan mətbuat konfransında çıxışını tamamilə qərəzli və tənqidi fikirlər üzərində qurub.\nO, çıxış etdikdən sonra isə jurnalislərin suallarını cavablandırıb. Mişel Forst bu zaman da jurnalistlər arasında ayrı-seçkilik edərək, yalnız müxalif yönümlü media qurumlarında təmsilçilərinə sual verməyə şərait yaradıb. Onun bu hərəkəti mətbuat konfransında iştirak edən jurnalistlərin ciddi narazılığına səbəb olub.\nBir qrup müstəqil jurnalist çıxış üçün söz alaraq, Mişel Forsta etirazlarını bildiriblər. Jurnalistlər Mişel Forsta irad tutaraq deyiblər ki, sözügedən hesabat hazırlanarkən, yalnız müxalif yönümlü QHT-lərin, partiyaların və media qurumlarının mövqeyi dinlənilib.\nMişel Forst isə jurnalistlərin bu etirazlarına gülərək, cavabını ifadə edib.\nÖncəki “Nə “Lotu Quli, kimdi axı bu adam…” – Pentensiar Xidmətin rəis müavinindən qəzəbli açıqlama\nNövbəti Polis rəisinin arvadı necə dələduz oldu? – ‘’İşə düzəldir, təqaüdə adam çıxarırdı’’ – Məhkəmə reportajı\nBu günə kimi koronavirus dünyada 21 min 300 nəfərin həyatına son qoyub. Amma koronavirusla zarafat …


BARBEKü SOUSLAR VƏ DIPS - QIDA - 2022\nBarbekü souslar və dips ev istehsalı\nYaz saatı barbekü zamanıdır. Məqsədli bir mangal partiyası üçün sadəcə şirniyyat sousları, ketçup və paltarlar daxildir. Acılı yoldaşlar ızgaralı maddələrə ədviyyatlı bir toxunma verir və dadını yumur. Şirniyyat sousları və soslar müxtəlif tatlarda təqdim olunur. Ketçup, mayonez və xardal kimi klassikalara əlavə olaraq, Asiya və Texmex mətbəxindən hazırlanmış reseptlərə və ya tamarind və ya mango kimi ekzotik maddələrlə hazırlanmış souslar və soslar var. Tariflər son dərəcə müxtəlifdir, amma əsasən eyni prinsipə riayət edirlər.\nDips və Co .: Bu nədir?\nAdətən onlar meyvələri və ya meyvələri, ketçapda pomidor kimi saxlayırlar. Digər maddələr arasında bir asidifiyer kimi sirkə, şirniyyat, şəkər, duz, daş və ya qurudulmuş otlar və ya cayenne dən ədviyyatlı ləzzət üçün sarımsaqdan darçağa qədər ədviyyatlara şəkər daxildir.\nEmulsifatorlar, stabilizatorlar və kıvam verən maddələr maddələrin dayandırılmasında saxlanılır və düzgün uyğunluq təmin edir.\nSoslu ən yaxşı ləzzət nədir?\nQırmızı və isti ədviyyatlı souslar qaranlıq ətlərlə, yüngül naxışlarla, tez-tez ağ şərab sirkə ilə hazırlanır, quş, ağ ət və ya balıq ilə yaxşı dadır.\nƏlavə-isti souslar, çoban və ya qırmızı bibərləri ehtiva edir. Hazırlanan şirniyyatlı souslar və paltarlar onların istehsalı zamanı pasterizasiya ilə qorunub saxlanılır.\nBaşlanğıcda möhürlənmiş və qaranlıq saxlanılan souslar bir il və ya daha uzun müddətə otaq temperaturunda saxlana bilər. Ancaq saxlama vaxtının artması ilə birlikdə, zövqünü itirirlər, spiciness azaldılır və rənglənirlər. Açıldıqdan sonra soyuducuda şüşə və borular vardır. Onlar bir il qədər hətta üç aydan 6 aya qədər saxlanılır.\nSosların qurumasını maneə törətmək üçün şüşə və kavanozları sıx şəkildə bağlandığından əmin olun. Sızanmamış saxlanıldıqda, çatlamış məhsullar mayalanma və ya sulu olmağa başlaya bilər. Hər iki nöqtə bir zərbədir. Souslar bundan sonra istehlak üçün uyğun deyildir.\nGrillsauce bir az evlənmişdir\nBir gün əvvəl sousu hazırlamaq üçün ən yaxşı yol, daha sonra maddələrinizi daha yaxşı birləşdirin.\nHələ də iki Özünüz üçün barbekü sousu:\nSoul və qida - bir təsəlli olaraq şokolad\nPayız saatı - mantar saatı\nPlazma Bağış: Vital Yardım\nBinge Eating Disorder binge yemək ilə xarakterizə bir yeme bozukluğu. Nəzarət zamanı böyük miqdarda yemək yeyilir. Xəstələr tez-tez nəzarəti itirirlər (yeməkləri dayandırmağa qadir olmayan və ya hansı məbləğlərin istehlak edildiyini nəzarət edə bilmirlər). Daha ƏTraflı\nBu 7 isti soyuq müalicə sizi uyğun tutur!\nDaha yaşlı olmaq


Park Cinema yenə də təəcübləndirir və "47 ronin" filmini 5 gün tez təqdim edir\nPark Cinema yenə də təəcübləndirir və "47 ronin" filmini 5 gün tez təqdim edir\nMədəniyyət 25 Dekabr 2013 16:26 (UTC+04:00)\n27 dekabr tarixində Park Cinema Metro Park-da "47 ronin" filminin premyeradan 5 gün öncə nümayişi keçiriləcək.\n"47 ronin" haqqında əfsanə roninlərin hökmdarının qətlinə görə hazırlanan və həyata keçirilən qisas planından bəhs edir. Hökmdarı itirən roninlər ölümə ölümlə qisas almağa söz verirlər və bilirdilər ki, buna görə onları edam gözləyir. Məhkəməsiz cəzaya görə məhkəmə qarşısında cavab verən roninlərə adi canilər kimi edam edilmə əvəzinə, əsl samuraylara layiq seppuku, yəni intihar ayini keçirməyə icazə verirmişlər.\nFilmin ssenarisi məhz bu əfsanəyə əsaslanır və premyerası 1 yanvar tarixinə təsadüf edir. Lakin Park Cinema eksklüziv olaraq "47 ronin" filmini premyeradan 5 gün tez nümayiş edəcək. 27 dekabr tarixində Park Cinema Metro Park-da xüsusi olaraq əsl kinomanlar üçün yalnız bir seans keçiriləcək.\n"47 ronin" filmində rejissor Karl Rinş və ssenaristlər şərq süjeti xətti və qərb ekşn arasındakı balansı ustalıqla saxlaya biliblər. Qeyd edək ki, filmdə baş rolun ifaçısı Kianu Rivzdir. Maraqlıdır ki, istehsalçı Amerika janrı qaydalarına zidd olaraq faciəli sonluğu "happy end"ə dəyişməyib.\nÖlkədə ilk yeni nəsil kinoteatrlar şəbəkəsi olan Park Cinema 16 oktyabr 2010-cu il tarixində fəaliyyətə başlayıb. Hazırda şəbəkə 3 kinoteatr, 13 zal və 2200-dən artıq oturacaq yerlə təqdim olunub. Burada ölkədə ilk dəfə olaraq 3D və HFR formatları təqdim olunub. Şəbəkənin kinoteatrlarında ən son texnologiyalardan istifadə olunub və kinoproyeksiya sahəsində təqdim olunmuş aparıcı brendlərdən olan avadanlıqlar quraşdırılıb. Şəbəkə və repertuar haqqında ətraflı məlumatı www.parkcinema.az saytından və "facebook" sosial şəbəkəsindən (http://www.facebook.com/ParkCinema) əldə etmək olar.


Palitra qəzetiKənd təsərrüfatı məqsədilə 66 min hektara yaxın torpaq sahəsi icarəyə verilib\nKənd təsərrüfatı məqsədilə 66 min hektara yaxın torpaq sahəsi icarəyə verilib\nTarix: 22.10.2018 | Saat: 17:34:00 | E-mail | Çapa göndər\nƏmlak Məsələləri Dövlət Komitəsi tərəfindən cari ilin yanvar-sentyabr ayları ərzində görülmüş işlər və qarşıda duran vəzifələrə dair geniş müşavirə keçirilib. Bu barədə komitədən açıqlama verilib. Tədbirdə çıxış edən komitə sədri Kərəm Həsənov qeyd edib ki, Prezident İlham Əliyev tərəfindən həyata keçirilən uğurlu iqtisadi islahatlar fonunda ölkə iqtisadiyyatı yüksək inkişaf dinamikasını saxlamağa müvəffəq olub, müasir çağırışlar şəraitində dayanıqlılıq və sabitlik nümayiş etdirilib. Ölkə rəhbərinin müəyyən etdiyi strateji xəttə uyğun olaraq iqtisadiyyatın digər sahələri ilə yanaşı, əmlak idarəçiliyində də müasir dövrün çağırışlarına uyğun olaraq cari ildə də innovativ layihələr reallaşdırılıb. Belə tədbirlərin icrası zamanı başlıca amil olan qanunçuluq prinsipinin qorunub saxlanması, insan faktorunun önə çəkilməsi, o cümlədən şəffaflığın artırılması, göstərilən xidmətlərin vətəndaşa daha yaxın olmasıdır. K.Həsənov vurğulayıb ki, əmlak idarəçiliyində beynəlxalq təcrübəyə əsaslanan, müasir informasiya kommunikasiya texnologiyalarının tətbiq edildiyi bir çox iri layihələr icra olunur. Bu sahədə önəmli layihələrdən olan Torpaqların Elektron Kadastr Uçotu İnformasiya Sisteminin yaradılması uğurla davam etdirilir. Ölkədə torpaq inzibatçılığı və istifadəsi sahəsində daha optimal nəzarətin təmin edilməsi üçün Peyk nəzarət sistemi qurulur. Elektron çıxarış, Elektron hərrac, “Əks zəng”, “Əmlakın qeydiyyatı kalkulyatoru”, “Kadastr kalkulyatoru” kimi tətbiq olunan funksional yeniliklər əmlakın müasir texniki imkanlar əsasında idarə olunmasını mümkün edir. Eləcə də, daşınmaz əmlak üzərində hüquqların dövlət qeydiyyatı ilə bağlı ərizələrin icra müddəti sürətləndirilməklə 1, 3 və 7 iş günü müddətinə endirilib. Komitə beynəlxalq layihələrdə də uğurla çıxış edir. Avropa İttifaqının TAIEX proqramı çərçivəsində komitənin təqdim etdiyi 4 layihə sözügedən təşkilatın keçirdiyi müsabiqəyə qəbul edilib. Artıq daşınmaz əmlakla bağlı xidmətlərin vahid məkanda reallaşdırılması məqsədilə yaxın zamanlarda Əmlak Xidmətləri Məkanı da istifadəyə veriləcək. Bu tədbirlərlə yanaşı, vətəndaşa keyfiyyətli xidmətin göstərilməsi üçün müasir təfəkkürlü kadrlar işə cəlb olunur, eləcə də könüllülərlə birgə iş prinsipi formalaşdırılır. Müşavirə iştirakçılarının diqqətinə çatdırılıb ki, Azərbaycan Respublikası Prezidentinin 2018-ci il 19 sentyabr tarixli Fərmanı ilə dövlət torpaqlarının icarəyə verilməsi Əmlak Məsələləri Dövlət Komitəsinin razılığı əsasında həyata keçirilir. Bu isə torpaqlardan daha səmərəli və məqsədli şəkildə istifadə edilməsinə, o cümlədən münbit torpaqların yenidən əkin dövriyyəsinə qaytarılması ilə bağlı genişmiqyaslı tədbirlər görülməsinə şərait yaradacaq. Kənd təsərrüfatı məqsədilə 66 min hektara yaxın torpaq sahəsi icarəyə verilib. Torpaqlardan təyinatına uyğun və səmərəli istifadə ilə bağlı İnzibati Xətalar Məcəlləsinin tələblərinə əsasən 800-ə yaxın inzibati protokol tərtib edilib. Xəzər dənizinin sahilboyu 20-50 metrlik hissəsinin nəzarəti ilə əlaqədar isə bu rəqəm 78-dir. Ümumilikdə isə, 25 rayonda torpaqların elektron kadastr uçotuna alınması işləri yekunlaşıb və əldə edilən nəticələr real şəraitdə praktiki istifadə üçün yerli icra hakimiyyətlərinə, aidiyyəti qurumlara elektron formada təhvil verilib. Hesabat dövrü ərzində 600 min hektardan artıq ərazidə irimiqyaslı çöl torpaq tədqiqatı işləri, 1.2 milyon hektara yaxın ərazidə isə çöl geobotaniki tədqiqatı işləri aparılıb. Bildirilib ki, dövlət əmlakının səmərəli idarəedilməsi ilə bağlı Dünya Bankının tövsiyələri nəzərə alınmaqla iri dövlət şirkətlərinə dair vahid məlumat bazası formalaşdırılıb. Bu məlumat bazasında kadr uçotu üzrə məlumatlar, maliyyə və mühasibat göstəriciləri, o cümlədən daşınmaz əmlaka dair informasiyalar yer alır. Həmçinin 5000-ə yaxın dövlət müəssisə və təşkilatlarından illik xüsusi hesabatlar elektron qaydada qəbul edilib, sahələr üzrə təhlillər aparılıb. Cari ilin 9 ayında dövlət əmlakının özəlləşdirilməsi ilə bağlı ümumilikdə 160-dan artıq hərrac keçirilib. Bu dövrdə 500-ə yaxın dövlət əmlakı özəlləşdirilib. Daha iki müəssisə üzrə investisiya müsabiqəsi baş tutub. Dövlət əmlakının özəlləşmə prosesinin sürətləndirilməsinə və şəffaflığın təmin edilməsinə xidmət edən “Özəlləşdirmə portalı”na cari ilin 9 ayı ərzində 650 minə yaxın baxış olub.\nÜmumilikdə isə fəaliyyətə başladığı dövrdən portala baxış sayı 2 milyona yaxındır. İnvestisiya müsabiqələri vasitəsilə özəlləşdirilməsi nəzərdə tutulan və sənaye, səhiyyə, xidmət, turizm kimi sahələri əhatə edən 400-ə yaxın müəssisə haqqında məlumatlar “Özəlləşdirmə portalı”nda yerləşdirilib. Eyni zamanda, yerli sahibkarların özəlləşdirmə prosesinə cəlb edilməsi ilə bağlı Azərbaycan Sahibkarlar Konfederasiyasının iştirakı ilə bir neçə rayonda işgüzar forumlar keçirilib.\n2018-ci ilin 9 ayı ərzində ölkə üzrə 160 mindən çox daşınmaz əmlak obyekti üzərində mülkiyyət hüquqlarının qeydiyyata alındığını söyləyən K.Həsənov qeyd edib ki, komitənin “Kütləvi çıxarış” və “Əmlakını qeydiyyata al və mülkiyyətinə sahib ol” kampaniyaları əhatə dairəsini genişləndirməkdədir. Göstərilən xidmətlərin birbaşa olaraq vətəndaşın ünvanına çatdırılması üçün komitənin müasir texnologiyalarla təchiz olunmuş yeni mobil ofisi fəaliyyətə başlayıb. Göstərilən elektron xidmətlərin sayı isə 39-a çatıb.\nMəlumat verilib ki, 2018-ci ilin 9 ayında elektron və onlayn xidmətlər vasitəsilə 150 min müraciət daxil olub və cavablandırılıb. Bundan başqa, 193 saylı Vahid Çağrı Mərkəzi, komitənin sosial şəbəkələri və internet resurslarına da onlayn olaraq vətəndaşlar tərəfindən 11 mindən çox müraciət daxil olub və cavablandırılıb.\nMüşavirənin sonunda komitə sədri Kərəm Həsənov qarşıdakı fəaliyyətlə bağlı tapşırıqlarını səsləndirib. Torpaqların mühafizəsinə dövlət nəzarətinin daha da gücləndirilməsi, qanunsuz tikililərin qarşısının alınması, torpaq münasibətlərinin tənzimlənməsinin effektiv aparılması, o cümlədən, torpaqların elektron kadastr uçotu sisteminin təkmilləşdirilməsi, kəmiyyət və keyfiyyət göstəricilərinin müəyyən edilməsi ilə bağlı görülən işlərin sürətlənməsi barədə tapşırıqlarını verib.\nEyni zamanda, daşınmaz əmlakın qeydiyyatı sahəsində şəffaflığın daha da artırılmasının, vətəndaş məmnunluğunun təmin edilməsi ilə bağlı işlərin davam etdirilməsinin, dövlət əmlakının idarə edilməsi, onun özəlləşdirilməsi istiqamətində zəruri işlərin görülməsinin vacibliyini vurğulayıb.


Gömrükdən 21 milyard və brokerlərlə bağlı xəbərə rəsmi reaksiya - İş adamlarına MESAJLAR - Azinforum.az İnformasiya Portalı\nAna səhifə / Siyasət / Gömrükdən 21 milyard və brokerlərlə bağlı xəbərə rəsmi reaksiya – İş adamlarına MESAJLAR\nGömrükdən 21 milyard və brokerlərlə bağlı xəbərə rəsmi reaksiya – İş adamlarına MESAJLAR\nDövlət Gömrük Komitəsinin ərazi və ixtisaslaşdırılmış gömrük idarələrində ölkə ərazisinə gətirilən malların gömrük rəsmiləşdirilməsi prosedurlarına dair bəzi kütləvi-informasiya vasitələrində yayılan məlumatlara reaksiya verib.\nMia.az xəbər verir ki, bu barədə Gömrük Komitəsinin Mətbuat Xidməti bu gün yeni açıqlama yayıb.\nAçıqlamada bildirilir ki, Azərbaycanın regionda siyasi sabitliyin, təhlükəsizliyin, iqtisadi inkişafın təmin edilməsi üçün təşəbbüskarlığı və xarici siyasətdə açıq və çevik fəaliyyəti digər ölkələrlə ikitərəfli münasibətlərin güclənməsinə müsbət təsir göstərir:\n“Azərbaycanın artan iqtisadi qüdrəti əksər dünya ölkələrinin, eyni zamanda beynəlxalq nüfuzlu təşkilatların diqqətini getdikcə daha çox cəlb edir. Ölkəmizin xarici ölkələrlə ikitərəfli münasibətlərinin inkişafında idxal-ixrac əməliyyatları mühüm rol oynayır. Bu ölkələrarası münasibətlərin, xarici-iqtisadi əlaqələrin genişlənməsində böyük əhəmiyyət kəsb edir.\nBu baxımdan neft istehsalçısı olan Azərbaycanda da neftin qiymətinin aşağı düşməsi fonunda son bir il ərzində Milli valyuta 2 dəfə devalvasiyaya məruz qalmış, Mərkəzi Bank 2015-ci ilin dekabrın sonunda isə üzən məzənnə siyasətinə keçidə qərar vermişdir. Bu proses ölkə iqtisadiyyatının müxtəlif sahələrinə, o cümlədən xarici iqtisadi fəaliyyət iştirakçıları tərəfindən ölkə ərazisinə gətirilən malların qiymətinə də öz təsirini göstərir”.\n“Qeyd etmək lazımdır ki, son on üç ildə respublikamızda makroiqtisadi sabitlik təmin olunmuş, inzibati prosedurlar sadələşdirilmiş, şəffaf mexanizmlər tətbiq olunur, “Elektron Hökumət”in tətbiqi üçün zəruri tədbirlər görülür.\nBəzi mətbu orqanlarda əsassız, heç bir rəsmi mənbəyə istinad olunmayan məlumatlar əsas gətirilərək, son 6 il (2008-2013-cü illər) ərzində 15 ölkədən (Almaniya, Belarus, Çin, Macarıstan, Rusiya, Türkiyə, Gürcüstan, Ukrayna, ABŞ, Yaponiya, Böyük Britaniya, Koreya, İran, İsrail, Fransa) Azərbaycana 21,58 milyard həcmində idxal olunan malların statistik uçotdan yayınması kimi göstərilməsi faktı tam yanlış və əsassızdır. Digər tərəfdən büdcənin bu illər ərzində itkisi də cəfəngiyatdan başqa bir şey deyil. Çünki müəllif özünəməxsus qaydada yanlış hesablamaları aparmaqla ictimayyətə səhv məlumatlar çatdırmağa çalışmışdır. Bununla yanaşı bu insanlar düşünməlidirlər ki, artıq 2016-cı ildə yaşayırıq və dünya iqtisadiyyatında gedən proseslər operativliyi ilə ötən illərlə müqayisədə fərqlənir”.\nMəlumatda qeyd olunur ki, bu gün qüvvədə olan qanunvericilik aktlarına görə ölkə ərazisinə idxal olunan mallara əmtəə kodundan asılı olaraq 0, 0.5, 1, 3, 5, 10, və 15 faiz dərəcəsində idxal rüsumu tətbiq olunur və malın dəyərinə görə isə 18 faiz əlavə dəyər vergisi tətbiq olunur, eyni zamanda, aksizli mallara isə Azərbaycan Respublikasının Vergi Məcəlləsinə əsasən aksiz tətbiq olunur:\n“Nəticədə alınan gömrük ödənişləri büdcənin gəlirlər hissəsini formalaşdırır.\nBu baxımdan, tərəfimizdən aparılan təhlillər göstərir ki, heç bir təhrifə yol verilmədən, 2008-2013-cü və sonrakı 2014-2015-ci illər ərzində ölkə ərazisinə idxal olunan malların gömrük rəsmiləşdirilməsi və gömrük statistikası qanuna uyğun aparılmış, idxal mallarına gömrük rüsumları düzgün tətbiq olunaraq, şəxslərdən alınan gömrük ödənişləri tam dövlət büdcəsinə köçürülmüşdür. “Büdcə sistemi haqqında” Azərbaycan Respublikasının Qanununa uyğun olaraq “Dövlət büdcəsi haqqında” Azərbaycan Respublikasının Qanunu ilə hər il Azərbaycan Respublikası Dövlət Gömrük Komitəsi üçün proqnozlaşdırılan büdcə öhdəliyi artıqlaması ilə yerinə yetirilmişdir”.\nKütləvi informasiya vasitələrində “hər il üçün idxalın həcminin orta hesabla 3.6, 4.9 milyard dollar az göstərilməsi” fikirinə də aydınlıq gətirən Komitə bunun da yanlış olduğunu vurğulayıb:\n“Bu gün hər bir şəxs Azərbaycan Respublikası Dövlət Gömrük Komitəsinin internet portalına daxil olmaqla gömrük orqanları tərəfindən idxal mallarına tətbiq olunan gömrük vergi və rüsumlarına görə toplanan aylıq, rüblük, illik gömrük ödənişlərinin məbləği və dövlət büdcəsinə köçürülməsi ilə tanış ola bilər. Bu baxımdan qeyd etmək lazımdır ki, 2008-2013-cü illər ərzində Komitə tərəfindən 1.1-1.38 milyard manat civarında hər il böyük artımla büdcə öhdəliyi yerinə yetirilmişdir. Bu göstərici 2014-cü ildə 1,51 milyard manat olmuş, 2015-ci il üçün isə 1 milyard 590 milyon manat həcmində proqnozlaşdırılmaqla, faktiki olaraq 1 milyard 591 milyon manat məbləğində yerinə yetirilmişdir. Təkçə bir rəsmi statistik göstəricini diqqətə çatdırırıq. 1992-ci ildə xarici iqtisadi fəaliyyətdən,hətta həyətyanı sahələrdə yetişdirilən kənd təsərrüfatı məhsullarının belə ixrac rüsumlarına cəlb olunduğu bir dönəmdə, dövlət büdcəsinə cəmi 900 min ABŞ dollarından aşağı məbləğdə vəsait köçürülmüşdür. Xalq o dövrün fəaliyyəti ilə tam məlumatlıdır.\nÜmumiyyətlə, məlumat üçün bildiririk ki, Azərbaycan Respublikası xarici ticarətinin gömrük statistikası BMT və Avropa İttifaqının Statistika Xidmətinin metodoloji göstərişləri əsasında beynəlxalq standartlara uyğun olaraq aparılır”.\n“Digər tərəfdən bu gün ölkədə inhisarçılıq aradan qalxıb. Mövcud statistikaya nəzər yetirsək qeyd etmək olar ki, bütün mal mövqeyləri üzrə ölkə ərazisinə idxalı minlərlə təsərrüfat subyektləri həyata keçirir. Eyni adlı mallar ölkə ərazisinə 10, 15, 20, 30, 35 adda müxtəlif hüquqi və hüquqi şəxs yaratmadan kommersiya fəaliyyəti ilə məşğul olan fiziki şəxslər tərəfindən gətirilir. Məsələn: kərə yağını 15-20 adda, smetan məhsulunu 20-30 adda, düyünü 10-18 adda, taxılı 10-12 adda, armaturu 20 adda, taxtanı 22 adda, məişət əşyalarını 15 adda və sairəni ölkə ərazisinə hüquqi və hüquqi şəxs yaratmadan kommersiya fəaliyyəti ilə məşğul olan fiziki şəxslər gətirir.\nXatırladaq ki, beynəlxalq norma və standartlara uyğun olaraq, gömrük brokerlərinin vəzifəsi xarici iqtisadi fəaliyyət iştirakçılarına xidmət göstərməkdir. Bununla yanaşı, hər hansı xarici iqtisadi fəaliyyət iştirakçısı birbaşa olaraq da ərazi və ixtisaslaşdırılmış gömrük idarələrinə müraciət edə bilərlər”.\nÖncəki Azərbaycanda daha bir dövlət qurumu – LƏĞV OLUNDU\nNövbəti Banklara məzənnələri müstəqil təyin etmək səlahiyyəti verildi


Emin Milli yeni təşkilat yaratdı: “Sülh uğrunda” - VİDEO » Gender.az\nAlmaniyada yaşayan insan haqları müdafiəçisi Emin Milli yeni təşkilat yaradıb.\nGender.az-ın Sfera.az-a istinadla məlumatına görə, Emin Milli bu barədə özünün "Youtube” kanalında yayımladığı videosunda bildirib.\nDostları ilə "Sülh uğrunda” adlı təşkilat yaratdıqları haqqında məlumat verən Emin Milli Azərbaycan həqiqətlərini dünyaya çatdırmaq və Avropada Azərbaycanı bütün sahələrdə doğru tanıtmaq üçün bu addımı atdıqlarını vurğulayıb:\n"Bu təşkilatın əsas missiyası Azərbaycanla Qərb arasında olan ünsiyyət problemini həll etmək olacaq. Biz istəyirik ki, bu əlaqəni bütün sahələrdə qurub, əlaqələr yaradaq. Bundan əlavə orada Qərbdə olan, bizsiz bizim problemlərimizi müzakirələr çıxaranlar bütün məsələlərdən, işlərdən hali olsunlar. Biz istəyirik ki, Azərbaycan siyasətçiləri, alimləri və ekspertləri tərəfindən onlar məlumatlansınlar”.\nQeyd edək ki, bir müddət əvvəl Fransa parlamentindən sonra Almaniya Bundestaqı da Qondarma Qarabağın tanınması məsələsini müzakirə edib. Emin Millinin səyləri nəticəsində Bundestaq onu gündəmdən çıxarıb. Belə ki, E.Milli bundestaqın Almaniya-Cənubi Qafqaz qrupunun üzvlərinə məktub ünvanlayaraq məsələyə birtərəfli baxmamalarını, kilsələri müdafiə edəndə, ermənilərin dağıtdıqları məscidləri də nəzərlərindən qaçırmamalarını xahiş edib. Məktubda bu müharibənin ermənilərin qələmə verdiyi kimi heç də etnik və ya dini savaş olmadığı da vurğulanıb.\nEmin Milli videoda qeyd edib ki, Azərbaycanla Qərb arasındakı münasibətləri inkişaf etdirmək üçün bir çox məşhur təhsil müəssisələri ilə yanaşı Oksfordda da silsilə tədbirlər həyata keçiriləcək. London, Brüssel və Berlində erməni, azərbaycanlı, həmçinin beynəlxalq ekspertlərin iştirakı ilə dəyirmi masalar təşkil olunacaq. Burda əsas məqsəd isə iki ölkə arasındakı iqtisadi inkişaf sahəsindəki əməkdaşlığın müzakirə edilməsi və konkret addımların atılmasıdır.


TƏCİLİ: Əhli-Beyt sevərlər – İrana etiraz edir – Transqafqaz\nTƏCİLİ: Əhli-Beyt sevərlər – İrana etiraz edir\nYaxın günlərdə İranın təhdidlərinə etiraz olaraq Azərbaycanın Əhli-Beyt sevərləri təcili toplantı keçirəcək.\nTransqafqaz.com-un əldə etdiyi məlumata görə, əsrlərdir ki, xalqımızın ehtiram bəslədiyi şəcərəli Əhli-Beyt mənsubları olan Azərbaycanın müqəddəs Seyid Ocaqları Vətən və dövlət adına təcili toplanmaqla bağlı qərara gəlib.\nMəlumata görə, toplantının təşkilatçısı şərqşünas Seyid Camal Əzimbəylinin rəhbəri olduğu Qarabağ Seyid Ocaqlarıdır.\nAzərbaycanın bütün Seyid Ocaqlarının nümayəndələrinin qatılacağı tədbirdə ölkənin Əhli-Beyt sevərləri son günlər İranın bəzi dairələrinin ölkəmizə qarşı səsləndirdiyi əsassız və sübutsuz iddialarına öz etirazlarını bildirəcək.\nEləcə də özünü İran İslam Respublikası adlandıran dövlətin müsəlman Azərbaycanı deyil, məscid və ibadətgahlarımızı, seyid ocaqlarımızı 30 illik işğal dövründə məhv edən, yağmalayan, içərisində donuz saxlayan Ermənistanı dəstəkləməsinə, onu işğala şirnikləndirməsinə sərt etirazını çatdıracaq.\nEyni zamanda Azərbaycan Əhli-Beyt sevərlərinin dövlətə və dövlətçiliyimizə bağlılığı bir daha ifadə olunacaq.\nSonda Azərbaycan Seyid Ocaqlarının bəyanat qəbul etməsi gözlənilir. /Transqafqaz.com/\nOleq Kuznetsov: “Bakı İrana axan milyardlarla haram pulun qarşısını alır…”\nİsrail Baş qərargah rəisi: “İran təhlükəsini məhv etmək əməliyyatları bütün sahələrdə və həmişə davam edəcək…”


Gənc qızın gündəliyi — Vikipediya\n" Gənc qızın gündəliyi " ilk dəfə 1947-ci ildə niderland dilində çap olunmuş avtobioqrafik əsərdir, 65-dən artıq dilə çevrilib və Holokostla bağlı olan ən çox oxunmuş kitabdır. Yüz ən çox satılmış kitabdan biridir. Gündəlik 1955-ci ildə Brodveydə səhnələşdirilmiş,Toni və Pulitser mükafatlarını qazanmışdır. 13-cü yaş gününə hədiyyə olaraq gündəlik alan Anna Frank, ona hər gün başına gələn maraqlı hadisələrdən yazmağa başlayır. Az sonra yəhudilərin soyqırımı başlayır və atası Otto öz ailəsini bu faciədən qorumaq üçün gizlətmək qərarına gəlir və onlar Annanın "Gizli artırma" adlandırdıqları, Ottonun iş yerində yerləşən kiçik otaqlarda yaşamağa başlayırlar.Daha sonra onlara Van Daan ailəsi və dentist cənab Dussel də qoşulur. Anna burada da yazmağa davam edir.\nKitabın "Gizli artırma" adı ilə 1947-ci ildəki nəşri\n1.1 Kitabda adı keçən şəxslər\n1.2 Əsasında çəkilmiş filmlər\nAnna gündəliyinə yazmağa bu sözlərlə başlayır:\nÜmid edirəm ki, sənlə hər şeyimi bölüşə biləcəm, çünki bu günə qədər heç kimə güvənməmişəm, təki sən mənim üçün dəstək və rahatlıq mənbəyi olasan\nAnna Kitti adlandırdığı gündəliyinə yazmağa 1942-ci il iyunun 12-dən başlayır. Hələ normal yaşayışına davam edən Anna dostları Hanneli və Sanne ilə söhbətlərindən, yəhudi liseyinə yazılmasından, burada dostluq qurduğu Ceklindən, ətrafa qarşı hisslərindən yazır. Tez-tez, heç kimi özünə əsl dost bilmədiyindən, yalnızlıqdan şikayətlənir. Yəhudi məktəbində oxudulmağa məcbur edilməsindən, Hitlerin anti-yəhudi qanunlarından, qohumların və özünün niyə Almaniyanı tərk etməli olduqlarından bəhs edir. Bacısının çalışqan və sözəbaxan olduğu üçün ailəsi tərəfindən daha çox sevildiyini düşünür və bundan gileylənir. Tez-tez anası ilə yola getmədiyini, evdə ancaq atasını sevdiyini yazır. Bacısı Margota yəhudi düşərgəndən zəng gəlir, bundan sonra atası gizlənmək qərarına gəlir, o da ailəsi ilə birgə atasının iş yerindəki artırmada yaşamağa başlayır. Bir neçə gün sonra Van Pels ailəsi də onlara qoşulur. İlk günlər Auguste ilə yaxşı yola gedən Annanın sonralar onunla arası pozulur. O, Augusteni atasına maraq salmaqda, hər mövzuda özünü gözə soxmağa çalışmaqda günahlandırır. Augustenin əksinə ilk görüşdə bəyənmədiyi, soyuq və səssiz gördüyü Peter ilə isə sonralar dostluq eləməyə başlayır. Hermannı evdəki ən praqmatik adam hesab edirdi. Davamlı olaraq onları görməyə gələn Miep və Jandan və onların köməklərindən də yazır. Stomatoloq Dussel artırmaya yerləşən sonuncu adam olur. Anna ilk başlarda onun haqda yüksək fikirdə olsa da, sonralar otağını bölüşdüyü bu yaşlı adamla yola gedə bilmir, onu eqoistlikdə və çürükçülükdə günahlandırır. Annanın anası və bacısı ilə heç vaxt yaxşı olmayan münasibətləri bu artırmada yola düşür. İki dəfə ofisə oğruların girməsindən şübhələnirlər. Gizli-gizli qulaq asdıqları radiodan döyüş haqda informasiya əldə edirlər. Gündəliyə sonuncu dəfə 1944-cü il avqustun 1-də yazıb.\nKitabda adı keçən şəxslərRedaktə\nAlbert Dussel (Fritz Pfeffer)- Gizli artırmaya altı ay sonra qoşulmuşdu. Yaşlı və subay olan Dusselin katolik bir qadınla uzun müddət idi ki, sevgili idi. Ancaq o gizləndikdən sonra həmin qadına ölkədən çıxdığı deyilmişdi və qadın onların gizləndikləri yerə basğın olunanadək Dusselin Amsterdamda olduğunu bilmirdi. Frank öz gündəliyində Dusseli tələbkar, soyuqqanlı, yalnızlığı sevən bir insan kimi təsvir edir. Basğından sonra o da Vesterborka, oradan Auşvitzə göndərilir. Daha sonra Almaniyaya göndərilən Dussel, burada, Noyenqamme həbs düşərgəsində ölür.Ölüm tarixi və səbəbi bilinmir.\nEdit Frank- Hər yeniyetmə kimi Annanın da anası Editlə fikir ayrılıqları olduğu gündəlikdə öz əskini tapır. Basğından Auşvitzdə ayrılanadək o öz qızlarının yanında olmağı bacarır. 30-oktyabr 1944-cü ildə qızları Berqen-Belsenə göndərildikdən sonra yemək payını qızları üçün saxlamağa başlayan Edit 6-yanvar 1945-ci ildə aclıqdan ölür.\nMarqot Frank- Anna gündəliyində özündən üç yaş böyük bacısı haqqında çalışqan, savadlı olduğunu və ondan fərqli olaraq hər iki valideyni ilə də yaxşı yola getdiyini yazır. O da Anna kimi Bergen-Belsendə, Annadan bir neçə gün öncə, yatalaq xəstəliyindən ölür.\nOtto Frank- Annanın atası və ailəsində ən çox sevdiyi insan idi. Auşvitzdə qadın və kişilər ayrıldıqdan sonra ailəsinin digər üzvləri ilə əlaqəsi birdəfəlik itir. Gizli artırmadakı insanlardan yalnız o savaş qurtaranadək sağ qaldı, 1980-ci ildə Amsterdamda öldü.\nHenneli Qoslar- Annanın sinif yoldaşı və ən yaxın dostlarından biri idi. Berqen-Belsendə yenidən qarşılaşırlar. Orada sağ qalmağı bacaran Qoslar Yerusəlimdə yaşayır.\nHerman Van Daan' (Hermann Van Pels)- O da öz həyat yoldaşı və oğlu ilə gizli artırmada yaşayırdı. Anna gündəliyində ondan inadkar və dardüşüncəli olsa da eyni zamanda inanılası və ürəyiaçıq biri kimi bəhs edir. Auşvitzdə qazla zəhərlənərək öldürülür.\nPiter Van Daan (Peter Van Pels)- Anna gündəliyində 16-yaşlı Piteri sakit-səssiz, içinəqapalı yeniyetmə kimi təsvir edir. Piter və Annanın dostluğu onlar həbs olunduqdan sonra, Verterborkda da davam edir. Hərbiçilər məhbusların birlik qurmasının qarşısını almaq üçün yarısını aparmaq qəraeına gəlir, aparılanlardan biri də Piter olur. Aparılanlar yolda,aclıq, susuzluq ya da güllə yarasından ölürlər,Piter də həmçinin.\nPetronella Van Daan (Auguste Van Pels)- Hermanın həyat yoldaşı Petronella Annanın gündliyində eqoist, emosional, istiqanlı biri kimi təsvir olunur.Berqen-Belsendə ölən Petronellanın ölüm səbəbi bilinmir.\nƏsasında çəkilmiş filmlərRedaktə\nAnna Frankın gündəliyi (film, 1959)\nAzadlıq yazıçıları (film, 2007)\n↑ https://books.google.az/books?id=f_BBDAAAQBAJ&printsec=frontcover&dq=anne+frank+diary+edu&hl=tr&sa=X&ved=0ahUKEwiS5_CpxNnRAhXmApoKHb-8AMAQ6AEIJjAA#v=onepage&q=anne%20frank%20diary%20edu&f=false[ölü keçid]\nMənbə — "https://az.wikipedia.org/w/index.php?title=Gənc_qızın_gündəliyi&oldid=6038750"


Roman Qriqorçuk: Bu qələbə bizim üçün çox vacib idi - AZƏRTAC – Azərbaycan Dövlət İnformasiya Agentliyi\nRoman Qriqorçuk: Bu qələbə bizim üçün çox vacib idi\nQalib gəldiyimiz üçün çox sevinirik. Çünki bu, adi qələbə qazanıb, mərhələ keçmək deyil. Biz bunu komandadakı hazırkı çox çətin vəziyyətdə bacardıq. Çətinlik ondadır ki, komandanın heyəti yeni formalaşıb və onu qurmağa vaxtımız az olub.\nAZƏRTAC xəbər verir ki, bu fikirləri futbol üzrə UEFA Avropa Liqasının ikinci təsnifat mərhələsinin cavab oyununda səfərdə “Yagelloniya” (Polşa) klubunu 0:2 hesabı ilə məğlub edən “Qəbələ” klubunun baş məşqçisi Roman Qriqorçuk səsləndirib.\nBaş məşqçi deyib ki, komandanın çətin vəziyyətində sərfəli nəticə qazandığı üçün futbolçularımla fəxr edirəm. Bu qələbə bizim üçün çox vacib idi. Növbəti matçda komandamız daha güclü olacaq.\n“Biz ilk oyunla müqayisədə daha yaxşı təsir bağışladıq. Komandanın daha yaxşı oynamaq potensialı var. Biz yenilənmiş “Panatinaikos” komandası ilə qarşılaşacağıq. İki il əvvəl oynadığımız komandanın heyətindən yalnız iki-üç futbolçu kollektivdə qalıb. Bu komanda zəif ola bilməz. “Panatinaikos” Yunanıstan futbolunun nəhəngi, Avropada tanınan brenddir. Biz iki çətin və çox maraqlı matç oynayacağımızı düşünürəm”, - deyə ukraynalı mütəxəssis qeyd edib.\nAZERTAG.AZ :Roman Qriqorçuk: Bu qələbə bizim üçün çox vacib idi\n“İnter” “Fola” səddini keçə bilmədi\nBakının "İnter" komandası UEFA Avropa Liqasında səfərdə Lüksemburqun "Fola" klubunun qonağıdır